
ועדת החוקה, חוק ומשפט
16/07/2014

הכנסת התשע-עשרה
נוסח לא מתוקן

מושב שני
<פרוטוקול מס' 224>
מישיבת ועדת החוקה, חוק ומשפט
יום רביעי, י"ח בתמוז התשע"ד (16 ביולי 2014), שעה 9:00
<סדר היום:>
<הצעת חוק לתיקון פקודת השותפויות (מס' 5) (ממשל תאגידי בשותפות מוגבלת ציבורית), התשע"ד-2014>
נכחו:

<חברי הוועדה:> 
אורי מקלב – מ"מ היו"ר
אברהם מיכאלי

<מוזמנים:> 
	חיים זקס
	–
	משפטן, משרד המשפטים

	מיכל אלבז
	–
	עו"ד במחלקת ייעוץ וחקיקה, משרד המשפטים

	אביבה בן משה
	–
	ראש צוות נפט, רשות לניירות ערך

	איל גבע
	–
	משפטן בכיר מחלקת תאגידים, רשות לניירות ערך

	אורן רוזנברג
	–
	עו"ד במחלקת חקיקה, רשות לניירות ערך

	דרורית וילנאי
	–
	מנהלת יחידת ההנפקות, בורסה לניירות ערך

	אורי אלדובי
	–
	יו"ר איגוד תעשיות חיפושי הנפט והגז בישראל, חברות הגז והדלק

	איתי רפאל טביבזדה
	–
	רציו חיפושי נפט בע''מ, יועץ משפטי, חברות הגז והדלק

	איתי ברפמן
	–
	יועמ"ש הזדמנות ישראלית, חברות הגז והדלק

	מאיה גוטדנקר-פירון
	–
	יועצת משפטית, הזדמנות ישראלית, חברות הגז והדלק

	מורן פסיס
	–
	יועצת משפטית מודיעין אנרגיה, חברות הגז והדלק

	עירית שדר טוביאס
	–
	דלק קידוחים, סמנכ"ל, יועצת משפטית, חברות הגז והדלק

	אורי רוזנברג
	–
	דלק קידוחים, חברות הגז והדלק

	פורנט אסתר
	–
	מנכ"ל סינמה נאמנויות

	תאיר גיגי
	–
	עו"ד סינמה נאמנויות השקעות בסרטים

	חיים דוידיאן
	–
	משקיע מהציבור

	אריאל ינקו
	–
	משקיע מהציבור

	יגאל חבר
	–
	משקיע

	דוד וינברגר
	–
	משקיעי גבעות, משקיע פרטי

	נחמיה זיסמן
	–
	משקיע

	יצחק בושריאן
	–
	משקיע קטן

	חיה לוינטל
	–
	מייצגת משקיעים פרטים

	אילן פלטו 
	–
	מנכ"ל איגוד החברות הציבוריות

	רות פרמינגר
	–
	עו"ד, יועצת רגולציה רדיו


<ייעוץ משפטי: >
ניצן רוזנברג
<מנהלת הוועדה:>
דורית ואג
<רשמת פרלמנטרית:>
שרון רפאלי
<הצעת חוק לתיקון פקודת השותפויות (מס' 5) (ממשל תאגידי בשותפות מוגבלת ציבורית), התשע"ד-2014>
<היו"ר אורי מקלב:>
בוקר טוב לכולם. הישיבה השנייה של ועדת החוקה היום. הראשונה התחילה ב-8:00 בבוקר. זאת הישיבה השלישית על הצעת החוק לתיקון פקודת השותפויות (מס' 5) (ממשל תאגידי בשותפות מוגבלת ציבורית), התשע"ד-2014. אנחנו נתחיל להקריא את סימן ב', אבל לפני כן יש לנו השלמה של הגדרה אחת שגם בפעם הקודמת לא הקראנו אותה. חיים, אתה יודע על מה מדובר? אחר כך נעבור להקראה של סימן ב'. היועצת המשפטית מציעה נכון להקריא סעיף-סעיף, יינתן הסבר, ואם יהיו הערות נשמע אותן. כפי שאמרתי אנחנו עוד לא שמענו את כל מה שאמרתם במשך שתי ישיבות מלאות. הדברים לא נחתכו, כל הצדדים נשמעו בעניין. אנחנו נתקדם בתוך הסעיפים. דברים רלוונטיים שדיברתם עליהם באופן כללי תוכלו להטמיע בסעיפים הרלוונטיים שלהם התכוונתם כשדיברתם. כך נתקדם ואז נקבל את ההחלטות. 
<חיים זקס:>
מוסיפים הגדרה לעניין אישי. אם יש עניין אישי של השותף הכללי צריך לעבור פרוצדורה. לשותף הכללי יש זכות לקבל דמי יוזמה. אנחנו הגדרנו שהשותף הכללי יש לו זכות לקבל אחוז מתוך נכסי השותפות. עצם העובדה שיש לשותף הכללי זכות לקבל דמי יושמה יכול להיות שיש לו עניין אישי בעסקאות. נניח שעסקה גורמת לכך שדמי היוזמה יעלו. זה אומר שהשותף הכללי יש לו עניין אישי. אנחנו רצינו להבהיר שהעניין הזה לא נחשב עניין אישי ולא צריך להביא לאישורים מיוחדים. 
חיים, אתה רוצה להשלים את ההגדרה? 

<חיים זקס:>
אנחנו הוספנו הגדרה של עניין אישי.

<היו"ר אורי מקלב:>
בעמוד 3. 

<חיים זקס:>
אנחנו מוסיפים הגדרה לעניין אישי: "כהגדרתו בחוק החברות בשינויים המחויבים, למעט עניין אישי הנובע מזכות של חברת השותף הכללי או בעל השליטה בה לקבלת דמי יוזמה". 

ההגדרה כאן נועדה להבהיר שלא יהיה עניין אישי כתוצאה מהזכות לקבלת דמי יוזמה. היה חשש מצד השותפויות שעצם הזכות לקבל דמי יוזמה עלול להביא חלק מהפעילויות של השותף הכללי לחשש שיש עניין אישי לשותף הכללי באותן עסקאות. אם יש עניין אישי של השותף הכללי אז צריך לעבור פרוצדורה של אישורים מיוחדים. אנחנו רצינו להבהיר שאין עניין אישי לשותף הכללי או לבעל השליטה כשהעסקאות האלה הן רק כתוצאה מעצם הזכות לקבלת דמי יוזמה. 
אני אבהיר שוב: לשותף הכללי יש זכות לקבל דמי יוזמה. אנחנו הגדרנו דמי יוזמה כזכות של השותף הכללי לקבל חלק מהרווחים או ההכנסות או זכות לקבל אחוז מתוך נכסי השותפות. השותפויות העלו חשש שעצם העובדה שיש לשותף הכללי זכות לקבל דמי יוזמה זה אומר שיכול להיות שיש לו עניין אישי בעסקאות של השותפות. נניח מקרה שאיזושהי עסקה גורמת לכך שדמי היוזמה יעלו. זה אומר שלשותף הכללי יש עניין אישי בעסקה הזאת כי הוא מורווח מביצוע העסקה. אנחנו רצינו להבהיר שהעניין הזה לא נחשב עניין אישי ולא צריך להביא את העסקה הזאת לאישורים מיוחדים רק כתוצאה מהזכות לקבל דמי יוזמה. 
<היו"ר אורי מקלב:>
גם אם יש הגדלה בדמי יוזמה או שינוי אחר בדמי יוזמה זה עדיין לא גורם לכך שזה נקרא עניין אישי, ואז הוא צריך לעבור את הפרוצדורה. במקרים כאלה דמי היוזמה נחשבים עסקאות רגילות, וזה רץ בשוטף. 

<חיים זקס:>
בדיוק. 

<היו"ר אורי מקלב:>
זאת בעצם הגדרה בעקבות הדברים שכבר נאמרו. 

<ניצן רוזנברג:>
לא, זה משהו חדש. 
<היו"ר אורי מקלב:>
בעקבות הדברים שנאמרו? 

<דוד וינברגר:>
ברצוני לשאול את האדון הנכבד, אם יש הגדלה כתוצאה מעסקה מסוימת של דמי האיזון, מדוע הדבר הזה הוא לא עניין אישי של השותף הכללי? אם דמי האיזון גדלים זה בא מידית על חשבון הרווחים של השותף המוגבל. ואז מידית ברגע שאתה מגדיל את הרווחים של צד אחד, וממילא פוגע ברווחים של הצד השני, מדוע אין פה עניין אישי? זה העניין האישי הכי מובהק שיכול להיות. אני אתן את הדוגמה הפשוטה ביותר שיכולה להיות שהעליתי בעבר – נושא של R פקטור. ברגע שבוועדת ששינסקי לשותפים הכלליים היה עניין לדאוג שאף על פי שהם לא משקיעים שקל בפיתוח יהיה להם עניין לקבל את מלוא ההגנה על הרווחים שלהם דרך R פקטור אז ממילא הם דאגו שבחקיקה גם הם כלולים בתוך מי שזכאי להגנה של R פקטור, וממילא דמי האיזון שלהם נטו גדלים, וזה בא מידית על חשבון הרווח של השותף המוגבל. מדוע זה לא עניין אישי? להפך, זה עניין אישי הכי גדול שיכול להיות. 
<היו"ר אורי מקלב:>
תודה, מר ויינברגר. מי רוצה להוסיף בעניין הזה? מר זקס יענה במשותף לכולם. 

<אורי רוזנברג:>
 אני רוצה לענות. 
<היו"ר אורי מקלב:>
לא לענות עכשיו. מה שמך? 

<אורי רוזנברג:>
אורי רוזנברג. 

<היו"ר אורי מקלב:>
אתה השתתפת אתנו בדיונים עד עכשיו? 

<אורי רוזנברג:>
בראשון הייתי, בשני הייתי בחו"ל, ועכשיו אני נמצא. 

<היו"ר אורי מקלב:>
מה התפקיד שלך? 

<אורי רוזנברג:>
אני יועץ משפטי מטעם "דלק" ו"אבנר". 

<היו"ר אורי מקלב:>
אתה יכול להעיר בעניין הזה, אבל לא לענות. אתה יכול להגיד את העמדה שלך. אתה לא עונה למר וינברגר. אתה יכול להגיד מהי עמדת "דלק" בעניין הזה. מי שעונה למר וינברגר זה הממשלה. אתה יכול להגיד מה העמדה שלך. 
<דוד וינברגר:>
מדובר על הגדלה של דמי יוזמה. אם דמי היוזמה קיימים, אז נכון, אבל פה מדובר על הגדלה של דמי יוזמה. 
<היו"ר אורי מקלב:>
בסדר. כתוצאה - - -

עורך דין רוזנברג, בבקשה. 

<אורי רוזנברג:>
מר וינברגר צודק ששינוי של דמי היוזמה זה הדבר הכי מהותי ורציני וחייב לעבור את כל המסלול. אבל זאת לא הכוונה של התיקון פה. התיקון אומר שלא יהיה עניין אישי. אם עכשיו צריך להחליט אם להעמיק את הקידוח או לא להעמיק את הקידוח, שלא ייחשב עניין העמקת הקידוח עניין אישי כתוצאה מכך שהשותף הכללי או לבעלי שליטה בו יש זכות לתמלוגים או זכות לדמי יוזמה. אין פה שום כוונה ששינוי דמי יוזמה או הענקת דמי יוזמה לא ייחשב עניין אישי. הכוונה היא שעסקאות ששותפות עושה כמו להחליט על קידוח - -
<היו"ר אורי מקלב:>
אתה בעצם מחזק את העמדה של מר זקס במילים אחרות. 

<אורי רוזנברג:>
נכון מאוד. רציתי להסביר שהוא צודק ששינוי דמי יוזמה זה דבר מאוד מהותי. 
<דוד וינברגר:>
את ההסבר הזה אני מקבל. עם זה אין לי שום בעיה. הבעיה שיש לי - -

<היו"ר אורי מקלב:>
אתה טוען שיש מקרים שזה נקרא עסקה, אבל יש נגישות או השפעה ישירה על דמי יוזמה. אבל בכל אופן הוא רוצה לראות את זה כשינוי. מר וינברגר, אתה הרי חולק על העמדה של הממשלה, נכון?
<חיים זקס:>
הוא לא הבין את עמדת הממשלה. 

<היו"ר אורי מקלב:>
אתה חולק, אתה לא מקבל את זה. אתה טוען שיכול להיות שבכל אופן צריך לקחת את זה כעניין אישי. 

<דוד וינברגר:>
על-פי ההסבר של חיים זקס. 

<היו"ר אורי מקלב:>
אני לא ראיתי שום הבדל בין ההסבר של מר זקס להסבר של עורך דין רוזנברג. אני חושב שהבנתי אותו דבר, כל אחד דיבר את זה בשפה שלו. 
<דוד וינברגר:>
יש הבדל מאוד מהותי. אם כתוצאה מעסקה כזאת או אחרת - -
<היו"ר אורי מקלב:>
תביא דוגמה של ההחלטה להרחבת הקידוחים. 
<דוד וינברגר:>
- - - אז אין פה שינוי - - -. אבל מה שמתואר פה זה שגם אם תהיה איזושהי עסקה שבאיזשהו אופן תיתן לשותף הכללי אפשרות לקבל דמי יוזמה גבוהים באחוזים ממה שהוא מקבל היום, אז לפי מה שהחוק קובע כאן זה לא יובא לאספה כללית; אלא פשוט הוא יחליט, הגדלתי את דמי היוזמה, ובעלי - - - בשותף המוגבל יצטרך להגיד אחרי זה "אמן". 

<היו"ר אורי מקלב:>
אני רוצה להבין: יש הגדלת דמי יוזמה שעכשיו הוא מחליט באופן שרירותי. אבל מדובר על פרקים בהסכם שדמי יוזמה עולים אם מרחיבים את הקידוחים. יכול להיות שזה דיפרנציאלי. כשאתה עובר לסעיף אחר בהגדרה של החברה, נניח שהחברה בבדיקות כאלה וכאלה מקבלת דמי יוזמה של אחוז אחד; אם מתחילים בפעולה אחרת אז דמי היוזמה עולים. יגידו עכשיו שזה שקיבלת החלטה לחפור זה מכיוון שאתה מגדיל את דמי היוזמה, ויש לך עניין אישי בזה. אז אנחנו רוצים את הדיון. ברור שמר זקס אומר שבמקרה כזה דמי יוזמה לא נחשבים עניין אישי. מה קורה אם השותף הכללי מחליט באופן שרירותי- אם יש דבר כזה – להגדיל את דמי היוזמה שלו? במקרה הוא מחליט לעשות פעולה כלשהי, וממילא דמי היוזמה יהיו גדולים יותר. במקרה כזה גם אתם לא רואים שזה לא נקרא עניין אישי. 
<חיים זקס:>
נכון. במקרה הזה אם יש הסכם להגדיל את דמי היוזמה - -

<היו"ר אורי מקלב:>
זאת אומרת יש בהסכם אפשרות שבמקרה כזה וכזה אפשר להגדיל את האחוזים של דמי היוזמה. 
<חיים זקס:>
זה מה שכתוב. 

<היו"ר אורי מקלב:>
אני מבין שהחלק הזה עדיין לא מוגדר. מה אתם אומרים? יש מקרים שהשותף הכללי יכול להגדיל את דמי היוזמה שלו? 

<חיים זקס:>
באופן חד-צדדי? 

<אביבה בן משה:>
חד-צדדי לא. זה עניין אישי.
<היו"ר אורי מקלב:>
רבותי, אין כאן שום אי הבנה. מר זקס הסביר את עצמו. צריך שתהיה הגדרה ומקובלת בעניין הזה. 
<דוד וינברגר:>
צריך להוסיף כאן: "כפי שמעוגן בהסכם". מה שאתה כותב כאן זה משהו מאוד ערטילאי. 

<היו"ר אורי מקלב:>
אתה רוצה להגדיר את זה מחדש, מר זקס? יש הבדל בין דברים שמוגדרים בתוך ההסכם גם אם יש פעולות שמעבירות את דמי היוזמה מאחוז אחד לשני אחוזים זה לא נקרא עניין אישי. פעולה שמגדילה את דמי היוזמה זה לא נחשב, זה דבר שהיה בהסכם. אבל דמי יוזמה חדשים – אחוזים במקרים מסוימים או אחוז יותר גבוה בגלל סיבות מסוימות – זה יהפוך את זה לעניין אישי. אם בעקבות החלטה לעשות פעולות כאלה להגדיל את דמי היוזמה אין מחלוקת שזה הופך לעניין אישי. 
<חיים זקס:>
פעולות שלא הוגדרו – זה אומר שיש שינוי של ההסכם שלבעל השליטה יש עניין אישי – בוודאי שמדובר - -

<היו"ר אורי מקלב:>
מר וינברגר, תביא דוגמה אחת לדבר שהיה בהסכם באופן ברור ולא צריך לקבל החלטה כללית וממילא תטענו שם לעניין אישי.  

<דוד וינברגר:>
בהחלט יכול להיות דבר כזה. אני אתן דוגמה שהיא כרגע לא רלוונטית ספציפית ל"גבעות", אבל למקומות אחרים כן.

<היו"ר אורי מקלב:>
אל תדברו רק על "גבעות", דברו באופן כללי. 

<דוד וינברגר:>
נניח שהשותפות תיכנס לפרויקטים של הולכה, שינוע וכדומה של גז ונפט, ותיכנס לשם בתור שותפות שיש לשותף הכללי ולשותף המוגבל את החלקים שלהם בסיפור הזה. מבחינה זאת מטבע הדברים בהחלט יכול להיות שאם זה לא מופיע בתור חלק אורגינלי מתוך הפעילויות הרגילות של שותפות מוגבלת – ועכשיו זה יוכנס לשם - -
<היו"ר אורי מקלב:>
מר זקס, פעולה כזאת צריכה לחזור לדירקטוריון לקבל אישור? צריך לקבל את האישור של השותף המוגבל במקרה שהולכים להרחיב שינוע? עצם השינוי צריך לקבל אישור אצל מישהו? הוא צריך לקבל אישור על דמי היוזמה אז ממילא זה הופך לעניין אישי באופן אוטומטי. מר זקס אומר שפעולה שנמצאת בתוך ההסכם, לא יכול לבוא עניין אישי; פעולה חדשה שממילא עצם הפעולה צריך לבוא לאישור, גם דמי היוזמה יבואו לאישור. 

נחמיה, בבקשה. 

<נחמיה זיסמן:>
אני חושב שפספסנו כאן. המצב הוא שהסעיף הזה מדבר על מתן אפשרות לשותף הכללי להצביע באספה הכללית על נושאים שההכרעה המתבקשת היא באספה הכללית. אין חולק שרווח אישי הוא עניין. אי אפשר להתחמק מזה. יש המון דברים בעבודת השותפות שבהם יש לשותף הכללי - -
<היו"ר אורי מקלב:>
דוגמה? 

<נחמיה זיסמן:>
לדוגמה, לקדוח באר שצפויות לצאת ממנה 500 חביות ליום, ומשמעותה הפסד ברור לשותף המוגבל. השותף הכללי יקבל דמי יוזמה שאי אפשר יהיה לגעת בהם. אם באר כזאת תעלה לאישור באספה הכללית השותף הכללי יצביע, ובחברות שהאדון הוא יועץ משפטי בהן, יש לשותף הכללי רוב שם. לכן השותף הכללי מכריע פה בסוגיות שהן בפירוש עניין אישי שלו. 
<היו"ר אורי מקלב:>
זה נמצא בהסכם? 

<נחמיה זיסמן:>
הנושא של דמי יוזמה בצורה צינית לא עלה פה בכלל לדיון כי משרד המשפטים חושב שהוא לא חלק מהעסק, וזה דבר מבוצר. אם כך למה צריך להוסיף את זה? אותנו הפנו לשר התשתיות כדי שיאשר - -
<היו"ר אורי מקלב:>
בוא לא נעשה דמגוגיה בעניין הזה. 

<נחמיה זיסמן:>
מדובר פה  - - - בזמן ממוצע שבו לא ניתן לשנות. 
<היו"ר אורי מקלב:>
דמי יוזמה לא עלו על-ידי משרד המשפטים – אם מתערבים בזה או לא; אבל זה דבר שנמצא בהסכם ורוצים לשנות. 
<נחמיה זיסמן:>
אז בשביל מה להחליף - - - 

<היו"ר אורי מקלב:>
מה זה קשור? 

<נחמיה זיסמן:>
אם זה מבוקר כבר בשביל מה להחליף את זה? 

<היו"ר אורי מקלב:>
משרד המשפטים אומר, אנחנו לא נכנסים לקבוע כמה דמי יוזמה – האם אלה דמי יוזמה גבוהים או לא, האם 20% זה הרבה או לא. 

<נחמיה זיסמן:>
אני אתן לך דוגמה אחרת - -

<היו"ר אורי מקלב:>
נחמיה, אתה לא שומע. אם תשמע את הדברים זה יהיה מיותר אחר כך שתעיר על זה. זה לא אומר שמשרד המשפטים אומר לנו שחובתנו להיכנס להגדרות אחרי שנקבע ואחרי שכבר יש הסכם – מה בתהליך השוטף. משרד המשפטים רוצים לעשות תהליך של התנהלות סבירה עם רגולציה. הם אומרים שלא יכול להיות שעל כל שינוי בהסכם השותף המוגבל יגיד שיש עניין אישי, ואז להפוך את הדבר הזה, להגביל אותו או לתת לו אפשרות – ועוד דברים כאלה. מה שנמצא בהסכם בחלק הזה, וגם אם יש לו תוצאה של דמי יוזמה, זה לא נקרא עניין אישי; ואם הוא עומד בהסכם הכול מסודר. 
<נחמיה זיסמן:>
אבל לפי ההסכם, הדברים האלה אמורים להיות מוכרעים בסופו של דבר באספה הכללית של השותף המוגבל. 

<היו"ר אורי מקלב:>
בשביל 500 חביות צריך לבוא לאספה הכללית או לא? זה נמצא בתוך ההסכם? אפשרות חבירה גם אם יש רק 500 חביות – זה נמצא בהסכם השותפות או לא?  

<נחמיה זיסמן:>
הזכות לחפור בכל מקרה של הפסד - -

<היו"ר אורי מקלב:>
יש לו זכות, לפי ההסכם? 
<נחמיה זיסמן:>
אני לא מאמין שבהסכם זה רשום בצורה הזאת. 

<היו"ר אורי מקלב:>
אני לא מדבר על הפסד. 

<נחמיה זיסמן:>
יש לו היום - - - שכדאי לו לעשות את זה ולהעביר את זה. בפירוש כן. אתם מטעים את כולם. 

<היו"ר אורי מקלב:>
בבקשה, אדוני. 

<איתי ברפמן:>
הוספת ההגדרה היא דבר חשוב, אבל צריך לדייק בה. היא צריכה להתייחס לא רק לדמי יוזמה, אלא לכל טובת הנאה שאושרה כדין - -

<היו"ר אורי מקלב:>
אנחנו מדברים עכשיו - -

<איתי ברפמן:>
לא, אבל זה חשוב להגדרה. אם אישרנו דמי מפעיל אז גם דמי מפעיל שאושרו כדין לא צריכים להיות עניין אישי כל פעם כשבאים לדון במשהו. אמרנו שלא צריכים דמי יוזמה כל שלוש שנים, אבל גם כל עניין אחר, כל טובת הנאה אחרת שאושרה כדין – בין אם זה פעם בשלוש שנים, לא משנה איך שיסוכם בחוק – ברגע שהיא אושרה כדין היא כבר גם לא צריכה להיות עניין אישי. 
<היו"ר אורי מקלב:>
מר זקס יתייחס לזה בהמשך. מישהו רוצה להוסיף בעניין הזה? 
<עירית שדר טוביאס:>
אני יועצת משפטית של "דלק" ו"אבנר". לעניין ההחרגה, לבד מדמי הניהול נכון יהיה להחריג גם דמי ניהול כאלה שהם לא סכום קבוע, אלא נגזרים כחלק מהוצאות; קל וחומר בשותפויות שלנו שהשותף הכללי מחזיק ברוב מוחלט, חזקה עליו שהוא לא יבצע קידוח אם הוא לא רואה לנכון לעשות אותו רק כדי לגזור את הסכום הקטן שנגזר מהם כהוצאות. אי אפשר שכל החלטת קידוח תיחשב עניין אישי. אני רוצה להתייחס להערה שכשיש רוב אז בעצם השותף הכללי מכריע בהחלטות – זה לא נכון כי עדיין אנחנו צריכים בעסקאות האלה רוב של אלה שאינם בעלי שליטה. אז היותנו מחזיקים ברוב - - - לא עוזר לנו באספות האלה. אנחנו עדיין צריכים רוב מבין אלה שאינם בעלי עניין. 

<היו"ר אורי מקלב:>
אני לא מבין – גם את וגם מר רוזנברג מייצגים את "דלק"? 

<עירית שדר טוביאס:>
אני יועצת משפטית פנימית.  
<אורי רוזנברג:>
אני עורך דין חיצוני. אני מסכים עם ההערה. זאת הערה של חיים אינדיק שביקש ממני להעיר את ההערה לגבי הגדרה של עניין אישי. יש בשותפויות המוגבלות אחריות בלתי מוגבלת של השותף הכללי לכל חובותיה של השותפות. יכולה להתעורר טענה שבגלל האחריות הבלתי מוגבלת של השותף הכללי לכל התחייבויותיה של השותפות, כל מיני פעולות שהוא עושה הוא עושה מעניין אישי, מכוח זה שהוא אחראי -  ומעין ערב – לפעולות השותפות. הבקשה של חיים אינדיק היא להחריג מההגדרה של עניין אישי, עניין אישי שנובע מההתחייבות הבלתי מוגבלת של השותף הכללי להתחייבויות לשותפות. 

אני אתן דוגמה למה הכוונה. אם נניח עכשיו צריך לעשות ביטון של קידוח אפשר לעשות את זה בעובי של 10 ס"מ ובעובי של 20 ס"מ. השותף הכללי יגיד שהוא לא רוצה לקחת סיכונים, ולכן יעשה 20 ס"מ. יגידו לו,  אתה עושה 20 ס"מ ולא 10 ס"מ כי אתה אחראי באופן אישי; אם לא היית אחראי באופן אישי היית מסתפק ב-10 ס"מ. 20 ס"מ זה הרבה יותר יקר מ-10 ס"מ. 
<היו"ר אורי מקלב:>
אף אחד לא העלה בדעתו שזה נקרא עניין אישי. לא היית בדיון הקודם. 
<נחמיה זיסמן:>
אף אחד לא יודע את זה. 

<היו"ר אורי מקלב:>
לא צריך לדעת את זה גם. אנחנו לא יכולים לנחש עד כדי כך רחוק. "אין אומן מרע לאומנותיה" – זה מושג הלכתי שפירושו שאני יכול לתת אפילו לאחד שלא מחויב לדיני בשר וחלב. המושגים האלה שאנחנו מדברים עליהם – גם למקורות התלמודיים שלנו יש הרבה בעניין הזה. כשאני נותן למישהו להגיד לי האם יש טעם של בשר במאכל כלשהו כדי לדעת אם זה בשר וחלב, אם זה נותן טעם – זה יכול להיות למישהו שהוא בכלל לא יהודי, ואז הוא לא מחויב. אז למה שהוא יגיד לי? איך אני יכול לסמוך עליו בדבר הזה? אם זה אומן, בעל מקצוע – אז "אין אומן מרע לאומנותיה" – הוא לא יוצא נגד האומנות שלו. זה טבעי. דיברנו על זה גם בפעם הקודמת – חלק גדול מבעלי המקצוע היום בשוק שהשכר שלהם נגזר מהעלות. זה קיים לא רק בחברות שיש רגולציה. אנשים פרטיים שמשפצים בבית, הרבה מההסכמים זה אחוז מסוים מהעלות. אדריכלית שמקבלת בשיפוץ בית אחוז מסוים מהעלות, והיא קונה לך את המראות ואת הרהיטים אתה תגיד, שממילא היא הולכת לכל המקומות היקרים שבהם זה יעלה במקום 100,000 זה יעלה 150,000, ואז היא מקבלת עוד כמה אחוזים. אנחנו לא גומרים בעניין הזה. יש נאמנות שאנחנו לא בודקים מי הטייס כל פעם – בשונה מהרופא. אף על פי שהטייס יכול להיות מישהו צעיר או צעירה מאוד, ואתה אומר, אני צריך לעבור אתו מרחקים במזג אוויר קשה – אתה אומר, הוא נמצא אתי יחד, ואני מניח שהבן אדם הזה מקצועי ולא מסכן את החיים שלו יחד אתי. כשיש עניין להצלחה יש אלף ואחד דברים חוץ מזה שהוא ייקח את זה ויגדיל את העיבוי של הבור בעוד 10 ס"מ - - - אין ספק בעניין הזה. קל וחומר – אם בדמי יוזמה. זה לא קל וחומר, אבל בכל מקרה זה ברור. 
<דוד וינברגר:>
הוא לא מבין את בפרטים האלה. 

<היו"ר אורי מקלב:>
אתה מציע שזה ייכנס להגדרה? 

<נחמיה זיסמן:>
כן. 
<דוד וינברגר:>
לא, אבל יש פה בעיה כי זה פשוט - - 

<היו"ר אורי מקלב:>
מר זקס, תענה על הדברים האלה שנטענו, למה דווקא תפסנו את דמי היוזמה ולא משהו אחר? 

<דוד וינברגר:>
השותף המוגבל לא יודע בכלל פרטים כאלה. 

<נחמיה זיסמן:>
על פי הרשות לניירות ערך בכלל לא מדווחים. אפילו על השכבות השותף הכללי יתנגד לדווח פר-שכבה. 

<היו"ר אורי מקלב:>
אז הוא לא מדווח על ההוצאה הגדולה אז הוא צריך לדבר בגלל העניין האישי? אם מצאו שלא צריך לדווח על מיליונים אז בגלל החשש שכל מה שהוא עושה - -

<דוד וינברגר:>
לכן זה לא רלוונטי, וזה לא צריך לעלות. 
<היו"ר אורי מקלב:>
מר זקס, אני חושב שיש צדק בדברים. 

<חיים זקס:>
דיברו כאן על שני נושאים: דיברו על העניין האישי כתוצאה מהאחריות הבלתי מוגבלת של השותף הכללי; ודיברו על נושא אחר שזה עניין אישי כתוצאה מהזכות לקבל דמי מפעיל, שזה תמלוג שנגזר מההוצאות של השותפות. בעניין של עניין אישי כתוצאה מאחריות אנחנו חושבים שלא צריך להבהיר את זה. מנקודת המבט שלנו לא יראו עניין אישי כתוצאה מזה שיש למישהו אחריות בלתי מוגבלת לחובות השותפות. אבל אנחנו גם לא חושבים להחריג את זה כי יכולים להיות מצבים קיצוניים שיהיה עניין אישי. אנחנו לא רוצים להגיד באופן קטגורי שאחריות בלתי מוגבלת לא יוצרת עניין אישי, כי יכולים להיות מצבים קיצוניים - -
<היו"ר אורי מקלב:>
מי יחליט במקרים הקיצוניים האלה? 
<חיים זקס:>
מי שמחליט כיום בנושאים האלה זה הרשות לניירות ערך. השותפות אמורה להביע את עמדתה, והרשות מחליטה. 
<היו"ר אורי מקלב:>
למפקח יש גם say בעניין הזה? 
<נחמיה זיסמן:>
בפירוש. רק הוא לא מנוצל כי כל המפקחים הם מפקחים "מטעם". 
<היו"ר אורי מקלב:>
אבל זה אולי חלק מהתפקידים של המפקח. צריך היה לכאורה להביא למקרים - -

<אביבה בן משה:>
למפקח יש בהחלט say בעניין. לפי הצעת החוק כאן, המפקח לא יהיה מטעם השותף הכללי, אלא דווקא מטעם השותף המוגבל – הציבור. לכן חזקה עליו, בין יתר הדברים, שהמטרה שלו היא למנוע קיפוח ולדאוג לזכויות של בעלי יחידות. אם הוא יעשה מעשה בלתי סביר ובלתי הגיוני רק בגלל אותה סיבה של ערבות הוא יצטרך - - 

<היו"ר אורי מקלב:>
הדוגמה של רוזנברג לעבות ביטון של קידוח זאת רק החלטה חריגה. עדיין כולם עושים עיבוי של 10 ס"מ. אנחנו מדברים במושגים מופשטים אם פתאום יש החלטה לעשות עיבוי של 40 ס"מ. אני מניח שמפקח במקרה כזה צועק לבד – או הוא לא יודע בכלל? 
<דוד וינברגר:>
הוא לא מתעסק בזה. 

<נחמיה זיסמן:>
האם ההחלטה לקדוח חצי שנה ולא ארבעה חודשים או להשתמש בברזל עבה או בברזל דק – אף אחד לא יודע את זה. השותף הכללי - - - ואף אחד לא מתערב בזה.  

<היו"ר אורי מקלב:>
והשותף המוגבל שכן יודע את זה? השותף המוגבל רואה הוצאה חריגה לעיבוי בור, ואז הוא ישאל למה זה. אם זה באמת דבר חריג ישאלו. 

מר זקס, אני לא הבנתי את התשובה שלך לגבי דמי מפעיל – למה שזה לא ייכנס גם כן?
<חיים זקס:>
לא התייחסתי לזה. 

בקשר לדמי מפעיל. אנחנו קודם כול צריכים להבין את ההבדל בין דמי מפעיל לבין דמי יוזמה. המשמעות של הגדרת דמי יוזמה כעניין אישי אומרת שכל פעולה של השותפות נגועה בעניין אישי. זה אומר בעצם שאנחנו מעקרים את המשמעות של כל השליטה והניהול של השותף הכללי. יש עוד הבדל חשוב. כשאני מקבל דמי יוזמה האינטרסים שלי הם זהים או קרובים מאוד לאינטרסים של בעלי היחידות. האינטרס שלי הוא בעצם להשיא את הרווחים של השותפות. דמי מפעיל זה סיטואציה קצת אחרת. קודם כול דמי המפעיל הם נגזרת של ההוצאה. זאת אומרת האינטרס של השותף הכללי הוא לא בהכרח זהה לאינטרס של בעלי היחידות; כי במקרה שיש הוצאה רק השותף הכללי מרוויח, ובעלי היחידות – לפחות בשלב הביניים – לא רואים מזה שום דבר. 

<היו"ר אורי מקלב:>
אפשר דוגמה? סלחו לי שאני מבקש, אני גם לומד את העניין. אני לא באתי כמומחה. תן לי דוגמה שאתה חושב שיש לו עניין, והוא מנותק משותפים אחרים ויכול להיות שיהיה לו עניין להחליט על דבר כזה. 
<חיים זקס:>
לכאורה, וזה כמובן מעשים פסולים ולא לגיטימיים, יכול להיות מקרה שהשותף הכללי ירצה לנפח הוצאות או להיכנס להוצאה שאין בסופה תוחלת סבירה של רווח. 

<היו"ר אורי מקלב:>
גם אם האחריות עליו? אם אנחנו כמשנָה העוגן המרכזי זה אחריות, אם אנחנו הולכים לחלק את זה אני צריך לדעת הבדל אמיתי. אם אנחנו אומרים שהוא בעל אחריות, ממילא זה הכול, אז למה אתה מבדיל גם בדמי יוזמה, אם צריך, מקרים קיצוניים שיש לו? 
<חיים זקס:>
בסופו של דבר בדמי יוזמה האינטרס הסופי הוא זהה או קרוב מאוד לאינטרס של בעלי היחידות. 

<היו"ר אורי מקלב:>
ודמי מפעיל, למה לא?  הרי הוא אחראי על הכול, מה ההבדל? 

<חיים זקס:>
נכון שהוא אחראי. אבל אני רואה בדמי המפעיל חלק מההוצאות. בעלי היחידות לא רואים חלק מההוצאות. הם לא נהנים, לפחות בשלב הביניים, מזה שהשותף הכללי מוציא הוצאות לצורך תפעול השותפות. אנחנו לא רצינו להגיד באופן מוחלט שדמי מפעיל הם עניין אישי וגם לא רצינו להגיד אחרת. אבל אנחנו כן חושבים, ואולי נציע את זה בהמשך ונגיע לזה בהקשרים של עסקאות. כשנגיע לעסקאות עם בעל השליטה אנחנו רוצים להציע מנגנון. אני מציע שנגבש הצעה ונשלח את זה לקראת הדיון הבא שמשמעותה היא שאם השותף הכללי מאשר פרויקט מסוים שהפרויקט הזה הוא לב ההוצאות של השותפות, והפרויקט מאושר על-ידי האספה, וכל ההוצאות שאושרו במסגרת אותו פרויקט לא יראו בהן כמעלות חשש לעניין אישי. 

<היו"ר אורי מקלב:>
אבל זה לא דבר חדש, זה דבר שנמצא בהסכם הכללי. יש עניין של דמי מפעיל, ואתה רואה את זה כעניין אישי. 
<חיים זקס:>
אנחנו לא רוצים לקבוע כך. 

<קריאה:>
הוא לא רואה את זה כעניין אישי. הוא לא רוצה לקבוע עמדה. 

<חיים זקס:>
אני לא רוצה לקבוע עמדה - -

<היו"ר אורי מקלב:>
אבל אפשר יהיה לטעון לעניין אישי. 

<חיים זקס:>
אפשר לטעון לעניין אישי. 

<אריאל ינקו:>
רציתי להתייחס לזה בסעיף אחר, אבל זה עולה כעת. אנחנו הצענו בנושא של סיווג החלטות שזה נושא סופר-מהותי. 
<היו"ר אורי מקלב:>
אתה מתייחס לזה או לא? 

<אריאל ינקו:>
חיכיתי לזה במקום אחר, אבל אני מתייחס לזה כי העלו את זה כאן – נושא של סיווג החלטות. מכיוון שיש הרבה ניגודי אינטרסים בין השותף הכללי למוגבל – ואני אומר לך גם מניסיון של הרבה שנים בישיבות משותפות – הצענו שמי שיסווג את ההחלטות יהיה המפקח. בכל החלטה במקום להתחיל להתווכח אם יש בזה עניין אישי או לא, צינור 10 ס"מ או 20 ס"מ – שאני מסכים עם כבודו שזה עניין מקצועי פרופר – המפקח הוא הגוף שיושב, ומי שבנה את השותפות ידע מראש למה צריך שם מפקח, ידע מראש שיש ניגודי אינטרסים – זה ברור לחלוטין. המפקח יסתכל ויחליט מה ההחלטה. לעומת זאת – והערתי את זה במקום אחר – שם מנסים לעגן בחוק השותפויות שאומרת שכל החלטה היא החלטה רגילה, למעט אם כתוב אחרת. אצלנו בשותפויות שהשותף מחזיק 70%-60% חבל על הזמן אפילו שנבוא לאספה; כי כל החלטה תעבור, למעט 3-2 החלטות שכתוב עליהן משהו בתוך הפקודה או בחוק החברות. הדרך הנכונה, לדעתנו, היא שסיווג החלטה ייעשה על-ידי המפקח.
<היו"ר אורי מקלב:>
אנחנו עדיין לא בטוחים שאנחנו רוצים להחזיר את המפקח. אל תבנה על זה. 
<אריאל ינקו:>
ודאי, להוריד את שומר הסף - -

<היו"ר אורי מקלב:>
כמו שבחברות אין מפקח. עדיין לא קיבלנו החלטה שאנחנו מצרפים - - -

<אריאל ינקו:>
המפקח הוא שומר הסף היחיד שיש לנו בשותפות.
<היו"ר אורי מקלב:>
טוענים שהוא מטעם, ואין לו סמכות וידע. 
<אריאל ינקו:>
לקחו את המפקח ושמו מפקח, וקבעו סעיף ד' - -

<היו"ר אורי מקלב:>
אוקיי, אנחנו נגיע לזה בנושא העסקאות. 

<אריאל ינקו:>
כבודו, אני רק אבקש עוד משהו לגבי הסעיף הבא אף על פי שאני יודע שנגעו בו. אני רוצה להגיד שני משפטים כדי לא לחזור אחר-כך – עסקת החזר הוצאות. 

<היו"ר אורי מקלב:>
לא עכשיו. נגיע לזה בדיונים. 


בבקשה, אדוני, משפט אחרון ומתחילים את ההקראה. 

<אורי אלדובי:>
אני יושב-ראש איגוד חיפושי הנפט והגז. אנחנו שוכחים בדיון שצריך לנהל עסק. צריך לקבל החלטות בשטח; מפקח אמור לפקח כדי שלא יגנבו את כספי הציבור, וזה תפקידו. אבל בסופו של דבר בחרו בשותף הכללי ונכנסו לעסקה הזאת כדי שאנשים יידעו לנהל אותה. לקחו את המקצועיות האנשים הטובים ביותר שיש כדי לפקח. אם כל אחד מכם יודע לנהל את העסק תפתחו שותף כללי. הרעיון הוא לבוא ולנהל את העסק מתוך מקצועיות. אמרת אומנות? פה בחרו בקצבים. הקצבים האלה יודעים לחתוך את הבשר, וזה מה שהם צריכים לעשות פה. לקחת מפקח שעל כל ביטון של קידוח יצטרך לתת חוות דעת אם זה כן או לא – אז בעצם הים נתחיל - -
<קריאה:>
- - -

<אורי אלדובי:>
אז תחליטו שהעסק הזה מנוהל על-ידי השותף הכללי וצריך לפקח עליו שלא יגנבו ממנו כסף. זה הדיון.

<היו"ר אורי מקלב:>
הבנו. אנחנו מכירים את העמדה של כל אחד, ועדיין לא קיבלנו החלטה. 

נעבור עכשיו להקראה של סימן ב'. 

<קריאה:>
אתם מביאים גם ניסוח נוסף בעניין של דמי מפעיל? 

<היו"ר אורי מקלב:>
יביאו. הם יגבשו משהו באופן כללי. זה לא עונה למה שאת דיברת. מה שהם הולכים להביא אלה דברים שקיבלו אישור, וודאי שאי אפשר יהיה לטעון. אבל את מדברת באופן שוטף גם על דברים שלא באים לאישור. 

<ניצן רוזנברג:>
כן. זה פתרון ביניים שהוא הציע, וזה לא מופיע בנוסח הקיים. 

<היו"ר אורי מקלב:>
מר זקס, אתה מוכן לקרוא את סימן ב'? 

<חיים זקס:>
(הקראה):

	סימן ב': חברת השותף הכללי והאורגנים ונושאי המשרה בה

	65ב.
	(א) בשותפות מוגבלת ציבורית השותף הכללי יהיה חברה פרטית שאינה חברת איגרות חוב, שהתאגדה בישראל ושעיסוקה הבלעדי הוא ניהול עסקי השותפות המוגבלת. 

	
	(ב) ההוראות לפי חוק החברות החלות על חברה פרטית יחולו על חברת השותף הכללי, כל עוד לא נקבע אחרת בפרק זה.


<חיים זקס:>
סעיף קטן (א) עוסק בדרישה שהשותף הכללי יהיה חברה פרטית ייעודית שכל התכלית שלה זה ניהול עסקי השותפות המוגבלת. זה נועד להבטיח שלא יהיו ניגודי עניינים בשותף הכללי, וכל האינטרס של השותף הכללי יהיה - - -

<היו"ר אורי מקלב:>
אתה רוצה להחליט רטרואקטיבית שגם חברות שכבר היום יצטרכו להיפרד עם כל המשמעויות של זה? 
<חיים זקס:>
אנחנו מכירים, ואולי הנציגים יציגו את המקרה הספציפי שלהם. פנו אלינו בקשר להזדמנות ישראלית, ועד כמה שידוע לנו זה המקרה היחיד. 

<היו"ר אורי מקלב:>
אני מציע לכם שתשבו יחד. אין צורך שכל הוועדה תשב עכשיו על זה. 
<איתי ברפמן:>
אגב, זה לא הדבר היחיד. 

<היו"ר אורי מקלב:>
מאה אחוז. כל מי שרואה עצמו מהסעיף הזה באופן רטרואקטיבי תשבו ותקבלו ניסוח. אם הגעתם להסכמה, בסדר. אנחנו בהחלט רואים שאי אפשר להחיל בצורה דרקונית החלטות כאלה באופן רטרואקטיבית כשהם אומרים שיש להם נזק ממשי ומידי בעניין הזה. אנחנו לא יכולים לעשות דבר כזה.  

<חיים זקס:>
אנחנו מקבלים את זה. כשנעסוק בהוראות התחולה בסוף החוק הזה נתייחס לנושא הזה. 

<היו"ר אורי מקלב:>
אבל הם רוצים לדעת עכשיו. אנחנו לא צריך שכל דיון הם יבואו ויעלו את זה ויבקשו רשות דיבור כדי להבין את הדבר שלהם. למה לחכות לסוף אם אפשר עכשיו?

<חיים זקס:>
אבל ההוראה המהותית תגיע בסיום. 

<היו"ר אורי מקלב:>
אבל שההוראה המהותית בסוף תרגיע אותם ותבינו שהם לא ייפגעו. 

<חיים זקס:>
אנחנו נהיה מוכנים. בסדר גמור.  

<ניצן רוזנברג:>
אני רק רוצה לציין לעניין זה שהשימוש במילה "רטרואקטיביות" הוא לא בהכרח במקומו כאן כי בעצם כל החלה של רגולציה מתערבת במצב קיים. זה לא אומר שלא צריך לפתור נקודתית בעיות שמתעוררות. 
<היו"ר אורי מקלב:>
יש לך מינוח אחר? 

<ניצן רוזנברג:>
לא, זאת פשוט הבהרה קטנה. 

<היו"ר אורי מקלב:>
בסדר. 

<איתי ברפמן:>
בסעיף הזה יש שני עניינים: עניין אחד עלה פה וזה הנושא של SPC, זאת אומרת חברה שיכולה להתעסק אך ורק בלהיות שותף כללי. זה נושא שנדון בו בנפרד לגבי מקרים ספציפיים, אם כי הוא חשוב לכולם. הנושא השני הוא הקביעה שהשותף הכללי חייב להיות חברה פרטית. זה דבר שאין לו אח ורע לא רק בישראל, אלא גם בעולם, מבדיקה שלנו. אין שום סיבה שזה יהיה. אין שום סיבה שבעלי השליטה בשותף הכללי לא יוכלו, אם הם ירצו, להנפיק את החברה הזאת. זה גם סותר את כל הרעיון מאחורי החוק הזה. 

<היו"ר אורי מקלב:>
תסביר את עצמך. אתה אומר שאחרי שהם ילכו כחברה כזאת, והן רוצות לעבור לחברה עם אגרות חוב? לזה אתה מתכוון? 
<איתי ברפמן:>
אפשר להנפיק את החברה הזאת לציבור. לחברה הזאת יש נכסים ששווים הרבה מאוד כסף. מדוע לא לשתף בזה את הציבור? מה הסיבה? אבל מה שאני אומר גם סותר את כל ההיגיון מאחורי החוק. בחוק מנסים לשוות לשותף הכללי דמות של חברה ציבורית: דח"צים, ועדות. אז אם אני גם רוצה שהיא תהיה חברה ציבורית באמת אז דווקא את זה אוסרים? אין בזה שום היגיון. מה זה ניגוד עניינים? - - - לניגוד עניינים בחברות-בנות שלה. 
<היו"ר אורי מקלב:>
אני לא יודע להסביר את זה מקצועית, אבל הרשות תתייחס. 

<דוד וינברגר:>
- - - אחריות פה. בידי מי תישאר האחריות אם זה יהפוך להיות נחלת הציבור? מה תהיה האחריות של השותף הכללי אם זאת תהיה חברה ציבורית? 
<אורי אלדובי:>
יש כבר חברות ציבוריות שהן G.P. אז הן לא יכולות להיות G.P? יש חברות שנסחרות בבורסה עם מחזור של מיליארדי שקלים, והן ציבוריות. אז הן לא יכולות להיות יותר G.P? זה מה שאתם אומרים פה? 

<היו"ר אורי מקלב:>
כשאתה אומר G.P, למה אתה מתכוון? 

<אורי אלדובי:>
שותף כללי. 

יש חברות נסחרות, אז אומרים שהן חייבות בפרטיות כשאתם יודעים מראש שחלקן ציבוריות כבר היום. אתם מכניסים אותם לעבירה מראש? 

<איתי ברפמן:>
לא הצלחנו בכלל להבין את ההיגיון מאחורי הדרישה הזאת. 
<חיים זקס:>
קודם כול לא ידוע לנו שיש חברת שותף כללי שהיא חברה ציבורית. מישהו מכיר חברה ציבורית שהיא שותף כללי? 
<אורי אלדובי:>
מבחינת תמלוגי על, ודאי. 

<קריאה:>
"כהן פיתוח" ו"דלק אנרגיה". 

<קריאה:>
ו"דור אלון".

<אורי אלדובי:>
בטח. יש כמה כאלה. 

<נחמיה זיסמן:>
אתם רואים פה את הכיוון? מיזם כספי שמישהו שואף להוציא ממנו את הכסף וגם מבקש לקבע את הדברים כדי שלא תהיה זכות לשותף המוגבל, שלצערי, הוא לא מיוצג פה מספיק בשולחן, בקטע של אפשרות לעניין אישי. מדובר על עניין אישי פרופר. 
<היו"ר אורי מקלב:>
נחמיה, אל תנסה להכניס את הדברים שלך לסעיף הקודם. 

<נחמיה זיסמן:>
זה אותו דבר. 

<היו"ר אורי מקלב:>
לא, אנחנו מדברים עכשיו על סעיף אחר. 

זה שהיא אינה חברת אגרות חוב, אתם רוצים לייחד אותה כחברה עם שותף כללי ועם שותף מוגבל? למה היא לא תוכל להנפיק אגרות חוב, וממילא להיות חברה ציבורית עם מאפיינים ציבוריים מובהקים יותר? למה אי אפשר להוסיף עליה? זה לא גורע. הבסיס הוא השותפות הזאת, ועל זה מוסיפים עליה עוד דברים כשהרגולציה או מה שאתם עושים עם הפיקוח בחברות הציבוריות קיים כבר. למה צריך להגביר את זה? זה פוגע בשותפים המוגבלים אם יש הנפקה של אגרות חוב? 
<דוד וינברגר:>
בהחלט זה פוגע בשותפים המוגבלים. ללכת בלי ולהרגיש עם. 

<קריאה:>
למה? יותר חשיפה, יותר שקיפות – כל מה שאתה מבקש יש לך. 

<קריאה:>
לא רק שזה לא פוגע, זה מיטיב איתם. 

<היו"ר אורי מקלב:>
באו ולחשו לאוזני שיש שותפים מוגבלים שהם סך-הכול שניים-שלושה, והם באים מאספות ומפריעים לכל הפעילות. הם מייצגים בסך-הכול חלק מאוד קטן, והדומיננטיות שלהם היא לא כפי החלק שלהם בתוך החברה בכוח שלא ניתן - -

<דוד וינברגר:>
- - -

<היו"ר אורי מקלב:>
ככה הם אומרים. לא חקרתי את העניין הזה. נניח שמכיוון שתהיה עכשיו הנפקה של אגרות חוב הכוח הזה ייחלש. 
<נחמיה זיסמן:>
אין אפשרות להנפיק אגרות חוב בחלק מהשותפויות. 

<היו"ר אורי מקלב:>
למה, בגלל ההסכם? 

<נחמיה זיסמן:>
אין. בהסכם לא קיים. לא קיים ולא יהיה. 

<אורי אלדובי:>
אתה רוצה למנוע מהחברה לגייס כסף - - - זה הרי טוב לך. 

<נחמיה זיסמן:>
כל השולחן הזה מייצג את עמדתך, והעמדה של השותף המוגבל לא נשמעת בכלל. 

<היו"ר אורי מקלב:>
נחמיה, לא ללכת לשם. תעשו את זה במסדרון. אתה מייצג, ואני נותן לך מספיק את האפשרות והזמן להתייחס לכל מה שנאמר פה גם אם יהיו 30 איש. זאת לא שאלה של כמות מול בודד. אתה יכול להגיד את העמדה שלך ונקבל אותה. 
אדוני, בבקשה. 

<איל גבע:>
החשש שעמד בבסיס ההגבלה מפני הנפקה של השותף הכללי היה המבנה המיוחד של חובות הזהירות והאמונים שהם ייחודיים במסגרת התיקון הזה. אומרים שבעצם נושא המשרה בשותף הכללי, חבים אותה כלפי השותפות. אם ינפיקו את השותף הכללי אז יש סתירה מובהקת בין החובות שלהם בחברה ציבורית כלפי המחזיקים וכלפי בעלי מניות מהציבור לעומת החובות שלהם כלפי מחזיקי יחידות השותפות למטה. זה מבנה ייחודי, ולכן יש קושי בהנפקה.

<היו"ר אורי מקלב:>
זה יפגע. זה ימעיט באחריות שלהם? 

<איל גבע:>
זאת תהיה סתירה. יכולים להיות הרבה מאוד מצבים של סתירה. 

<קריאות:>
- - -

<היו"ר אורי מקלב:>
סליחה, סליחה. 

תן דוגמה. איזה ניגוד יש בין השותפויות לבעלי אגרות החוב? 

<איל גבע:>
יש שני תאגידים נפרדים: אחד זה השותפות. נושאי המשרה בשותף הכללי הם בעלי מניות, והם חבים חובות זהירות כלפי בעלי המניות האחרים בשותפות. בשותף הכללי – בעיקר במצב שינפיקו אותו ויש שם ציבור של בעלי מניות – יהיה קושי ליישב את החובות שלהם כלפי מחזיקי היחידות בחברה-בת לבין החובות שלהם כלפי מחזיקי מניות מן הציבור. כדי למזער את הסתירה הזאת - -
<היו"ר אורי מקלב:>
לדבריך הבנתי אם יש סתירה, אבל בעיניים הלא מקצועיות שלי אני לא רואה הבדל למה צריכה להיות סתירה. בסך-הכול יש אותם אינטרסים בין בעלי היחידות בשותפויות לבין בעלי המניות. לכולם יש אותם אינטרסים. זה יכול להיות אותו אחד שיש לו גם ככה וגם ככה. 
<דוד וינברגר:>
אפשר להסביר את זה מאוד בקצרה. 

<היו"ר אורי מקלב:>
זה לא התפקיד שלך. הוא ברשות דיבור – מה פתאום התפקיד שלך להסביר? 
<איל גבע:>
יכול להיות שהרבה פעמים האינטרס יהיה זהה, אני מסכים. יכולים להיות מקרים שבהם האינטרס של השותף הכללי בנקודת המבט של בעלי מניות מן הציבור יהיה שונה מנקודת המבט של בעלי מחזיקי יחידות השותפות, ואז תיווצר מחלוקת. ביניהם בעצם. 

<קריאות:>
- - -

<היו"ר אורי מקלב:>
אני אתן למר וינברגר לתת דוגמה. אני לא הבנתי. יכול להיות אבל לא הבנתי מתי. 
<דוד וינברגר:>
יש שני אורגנים, אדוני: שותף מוגבל שזה בעלי יחידות השתתפות והשותף הכללי. השותף הכללי בשותפות מוגבלת, יש לו אחריות ספציפית. זה מספר מוגבל של אנשים. זאת חברה פרטית, זה דירקטורים, זה אנשים פרטיים שהם מחויבים ואחראים לכל הביצוע - - -
<היו"ר אורי מקלב:>
נוסף לכל המחויבות הזאת יש גם בעלי מניות. 

<דוד וינברגר:>
לא, זה לא כשיש גם בעלי מניות. מה זה מנפיקים את עצמם לציבור? הם מנפיקים עכשיו את הזכויות שיש להם לציבור של X בעלי מניות חדשים, ובצורה כזאת ניתן לתבוע ספציפית דירקטורים של השותף הכללי על האחריות שלהם כלפי השותף המוגבל. ברגע שהם ינפיקו את זה לאלף בעלי מניות את מי בעלי היחידות בשותף המוגבל יתבעו? את אלף בעלי המניות בשותף הכללי? 

<קריאות:>
- - -

<היו"ר אורי מקלב:>
רבותי, הבנו. הבנו שלא הבנתי.

<קריאות:>
- - -

<היו"ר אורי מקלב:>
רבותי, הבנתי. הדברים ברורים. הדבר הזה עדיין פתוח, ואנחנו צריכים להקדיש לזה חשיבה נוספת. אני לא השתכנעתי. 

<חיים זקס:>
אולי אני אחדד את מה שאיל אמר. אני, כמובן, מסכים עם מה שהוא אומר. 

<היו"ר אורי מקלב:>
אולי צריך לעשות - - - 

<חיים זקס:>
אנחנו לא רוצים להגביל סתם. 

<היו"ר אורי מקלב:>
כל המחויבות תישאר. 

<אורי אלדובי:>
זה עוד שקיפות. 

<היו"ר אורי מקלב:>
למה אתם רוצים להשאיר את זה בייחוד כזה? אני מבין שאתם רוצים להשאיר את זה במיוחדות כזאת בלי להכניס עוד אלמנטים של חברות ציבוריות. אתה מסביר שאם זאת חברה שתהיה חברה; אם זאת שותפות שתהיה שותפות. מה הבעיה לעשות חיבור של שני הדברים יחד? מי שרוצה. 
<חיים זקס:>
אני אנסה להסביר כי זה משהו שילווה אותנו, כנראה, לכל אורך הדרך. אנחנו צריכים להבין שקודם כול יש מבנה ייחודי לשותפות, והמבנה הייחודי הזה נובע מכך שיש לנו הפרדה תאגידית מלאכותית. ההפרדה בין הניהול בתאגיד מסוים לבין הפעילות עצמה בתאגיד אחר היא הפרדה מלאכותית, והיא כורח המציאות בעבר. יכול להיות שבעתיד אפשר להנפיק דברים דומים, אבל במבנים אחרים. זה כורח המציאות. אבל מה המשמעות של המציאות הזאת? ניהול בחברה ציבורית רגילה שהיא חברה-אם שיש לה חברה-בת, אבל יש שתי פעילויות שונות, כל התפקיד של חברת השותף הכללי זה ניהול השותפות. לכן להפוך את חברת השותף הכללי לחברה ציבורית או בעצם להפוך את החברה הזאת לחברה שיש לה פעילות עצמאית או תכלית אחרת מאשר ניהול עסקי השותפות, זה חותר תחת כל הרעיון של ההצעה. 

<אורי אלדובי:>
מה זה חברת נדל"ן? 

<חיים זקס:>
אני רוצה רק לחדד את עניין ניגודי העניינים כי ברור לגמרי שגם ההפרדה המבנית הזאת בהחלט יוצרת ניגוד עניינים במצבים מסוימים. זאת אומרת זה שלשותף הכללי יש כל מיני תמלוגים – לדוגמה, כמו שאמרנו קודם, דמי המפעיל; זה אומר שלשותף הכללי יש אינטרס נפרד שהוא שונה מהאינטרס של בעלי היחידות. זה לא בהכרח משקף אינטרס אחר, אבל יכול להיות שזה יוצר חשש לאינטרס שונה של השותף הכללי מבעלי היחידות. בסיטואציה כזאת יכול להיות שאם החברה הזאת היא חברה ציבורית, ברור לגמרי שלבעלי המניות יש אינטרס להשיא את הרווחים של חברת השותף הכללי. זה מה שמעניין אותם. מבחינתם אם ההכנסות של השותף הכללי נגזרות מההוצאות זה אומר שהאינטרס שלהם הוא שההוצאות יהיו מקסימום. 
<איתי ברפמן:>
זה לא ייאמן שאתה אומר את זה. באמת, זה לא ייאמן. 
<חיים זקס:>
יש חשש כזה. 

<איתי ברפמן:>
אתם יוצאים מנקודת הנחה שהשותף הכללי זה חבורה של רמאים וגנבים. ככה יוצא מזה, זה פשוט לא ייאמן. 
<חיים זקס:>
אנחנו לא יוצאים מנקודת הנחה. 

<היו"ר אורי מקלב:>
הוא לא אומר ככה. הוא אומר שמסגרת כזאת - - 

<אורי אלדובי:>
במה זה שונה מחברת נדל"ן שמחזיקה חברת נדל"ן? יש ניגודי אינטרסים, ואנשים יודעים להתמודד איתם. לא כולם רמאים. יש דח"צים בכל מקום - - -
<חיים זקס:>
אני רוצה שוב לחזור - -

<היו"ר אורי מקלב:>
חיים, אני הבנתי את ההסתכלות שלך. אבל כדי שאדע שאני מבין את זה בבירור – אולי נדבר על חברה חדשה ולא חברה קיימת. חברה חדשה אומרת, אני חברה ציבורית. זאת המטרה שלה – היא רוצה להיות חברה ציבורית. אבל היא יודעת שכשהיא עושה חיפושי נפט בשותפות אפשר לגייס הרבה יותר משקיעים. אפשר ככה לגייס הרבה יותר כסף בשותפות ולא רק במניות. אם יכול להיות אחרת החברות היו עושות חברות ציבוריות – למה צריכים להיכנס לשותפויות? למה יש בחברות הנפט? כי יש ציבור מסוים שקל לגייס אותו ולהביא אותו להשקיע רק בדרך של שותפות ולא בדרך חברה ציבורית. אם זאת הייתה חברה שמונפקת בבורסה הם לא היו נכנסים, אבל בצורת שותפות הם מרגישים שהם חלק מהרווחים, וזה לא משנה אם זה משהו פסיכולוגי או מעשי יותר. אם חברה חדשה שמונפקת, והיא רוצה להחיל עליה את הרגולציה ואת הכללים של תאגיד של חברות ציבוריות, אבל יחד עם זה היא גם רוצה להיכנס לצורת שותפות כי ככה היא יכולה לגייס יותר כסף – למה זה צריך להפריע במקרה כזה שמראש יודעים שהחברה הזאת הולכת גם בצורה של בעלי מניות ויש עוד חלק מהמשקיעים שבה עושים את זה בצורה של שותפות? כמו שיכול להיות שגם לחברה הציבורית יש כמה שותפים שנהיים יחד חברה ציבורית. במקרה הזה מכיוון שאנשים לא לוקחים את האחריות זה עובר בצורה אחרת. במקרה כזה זה גם מפריע לך, לערב בין שני סוגי התאגידים האלה? 
<חיים זקס:>
צריך להבין שההשקעה בפעילות של השותפות היא דרך רכישה של יחידות השתתפות. כלומר זה מה שאנחנו רוצים.

<היו"ר אורי מקלב:>
הבנתי. 

<חיים זקס:>
אם אני משקיע בחברה אני משקיע בחברה שכל ההכנסות שלה – אלא אם כן אנחנו רוצים לחזור שזה לגיטימי שהחברה הזאת לא תהיה חברה ייעודית, והיא יכולה לעסוק בפעילויות נוספות; אבל אם היא חברה ייעודית זה אומר שכל ההכנסות שלה הן הכנסות פסיביות מהתמלוגים ומההסכמים שקיימים בין השותף הכללי לשותפות. יכול להיות שיש משקיעים מהציבור שרוצים - -
<אורי אלדובי:>
בפועל יש כאלה כבר היום. זה מיליארדי שקלים שאתה רוצה לסגור אותם עכשיו?

<חיים זקס:>
לא, אבל השאלה היא - -

<אורי אלדובי:>
אז מה תעשה עם "דלק אנרגיה" ועם - - - ? 

<חיים זקס:>
ב"דלק אנרגיה" המבנה הוא שונה. חברת השותף הכללי – חברה פרטית, והבעלים בחברת השותף הכללי – חברה ציבורית. 

<היו"ר אורי מקלב:>
זה לגיטימי, אין בעיה. אבל נשאר השותף הכללי. 

<חיים זקס:>
אבל השותף הכללי עצמו הוא חברה פרטית. 

<היו"ר אורי מקלב:>
בבקשה, אריאל. בקצרה בעניין הזה. 

<אריאל ינקו:>
בעניין הזה הצעה שאנחנו חוזרים עליה בכל מיני מקומות: למה לא להפריד בין מה שקיים בשותפויות קיימות? הרי כשאנחנו קנינו יחידות ידענו שיש לנו מפקח, ידענו שיש לנו חלוקת רווחים, ידענו שהשותף הכללי מקבל ככה וכו'. ועל סמך זה קנינו. אולי טעינו, אבל קנינו. אפשר להכניס הפרדה ולהגיד שבשותפויות קיימות המצב יישאר כמו שהוא; בשותפויות חדשות – שימציאו מה שהם רוצים – שותפים פעילים, חדשים, חכמים שיעשו כל מיני דברים נפלאים. מי שירצה לקנות את היחידות שלהם - -
<היו"ר אורי מקלב:>
אם אני מבין אותך נכון אתה אומר שבחברות חדשות כן אפשר יהיה לעשות חברה ציבורית וגם חברה פרטית. 

<אריאל ינקו:>
שיעשו מה שהם רוצים. זה חדש? 

<דוד וינברגר:>
כן, בהנפקה ראשונה שיודיעו להם - - -
<אריאל ינקו:>
אם כבעל יחידות שקונה בפעם הראשונה - -

<היו"ר אורי מקלב:>
זה לא מה שאני שאלתי? 

<דוד וינברגר:>
אם מראש יודעים את זה אז אין בעיה. 

<אריאל ינקו:>
אם מראש הכול יודעים והכול ברור זה בסדר. 

<היו"ר אורי מקלב:>
זה מה ששאלתי את מר זקס. אם בחברה חדשה שמונפקת כולם יודעים מראש, יכול להיות שזה גם טוב לבעלי שותפים מוגבלים. זה נותן להם יותר כסף ואפשרויות. יש יותר עניין ויש יותר שקיפות. 
<קריאה:>
יש יותר שקיפות. 

<היו"ר אורי מקלב:>
בחלק הזה צריך לבדוק את זה. 

<איתי ברפמן:>
אין הבדל בין חברה לחברות קיימות כי גם בחברות קיימות אף פעם לא היה כתוב שאסור לעשות את זה. ואם לא היה כתוב שאסור, אז מותר. כשאתה קנית יחידות של גבעות אתה לא ידעת - - -
<היו"ר אורי מקלב:>
לא, הוא ידע איך מתנהל - - -

<קריאות:>
- - -

<היו"ר אורי מקלב:>
הוא ידע את ההבדל. 
אני בכל אופן מבקש לבדוק את ההגבלה הזאת בחברות הקיימות. אבל בחברות חדשות אם כל אחד יודע למה הוא נכנס, ומראש מודיעים על דבר כזה. אני באופן אישי לא השתכנעתי למה צריך לשמר את זה. אני מבין שרוצים לשמור על הייחוד של השותפות, אבל עדיין לא נראה לי שזה גורע בתאגיד השותפי. 
סעיף 65ג, נא לקרוא, בבקשה. 

<חיים זקס:>
(הקראה):

	
	הדירקטוריון בחברת השותף הכללי 
	65ג.
	הוראות סימן א' לפרק השלישי בחלק השלישי לחוק החברות, יחולו על חברת השותף הכללי כאילו היתה חברה ציבורית, בשינויים המחויבים ובשינויים אלה: בכל מקום, במקום "החברה" יקראו "השותפות המוגבלת הציבורית וחברת השותף הכללי". 


<חיים זקס:>
הסעיף הזה מכיל את ההוראות החלות על החברה הציבורית שקשורות לדירקטוריון ולסמכויות של הדירקטוריון על חברת השותף הכללי. החובות והסמכויות של הדירקטוריון יחולו על חברת השותף הכללי וכלפי השותפות. כיום, כמובן, מדובר בחברה פרטית. בחברה פרטית יש דירקטוריון, ופה אנחנו מחדדים שהסמכויות של הדירקטוריון הם כלפי חברת השותף הכללי וגם כלפי השותפות. 
<ניצן רוזנברג:>
אתה יכול להסביר מה זה אומר הוראות סימן א' לפרק השלישי בחלק השלישי לחוק החברות? מהם השינויים המחויבים בעיניכם לגבי הוראות אלה? 
<חיים זקס:>
חלק מהשינויים המחויבים, לדוגמה בסעיף 92 – זה סעיף סמכויות הדירקטוריון. סמכויות הדירקטוריון, לדוגמה, זה לקבוע את תכניות הפעולה של החברה. לצורך העניין מדובר בקביעת מדיניות השותפות וקביעת מדיניות חברת השותף הכללי. חלק מהסמכויות שמצוינות בסעיף 92 הן לא רלוונטיות לשותפות מכיוון שההוראות המהותיות בחוק שלנו שונות מההוראות החלות בחברה ציבורית. לכן דוגמה ספציפית לשינויים המחויבים זה מקרה שבה יש הוראה אם קיימת הוראה ספציפית – ואנחנו נתייחס לזה בהמשך – לדוגמה,  לעניין הצעת רכש מיוחדת או לעניין חלוקה, שלא קיימת בשותפות. ההוראה הזאת היא לא תחול, כמובן, כלפי הדירקטוריון של חברת השותף הכללי. כלומר אנחנו מחילים רק את ההוראות הרלוונטיות שהכנו בפירוש בתיקון הזה. 
<ניצן רוזנברג:>
למשל סעיף 92א(9) שכתוב בו: "הדירקטוריון רשאי להקצות מניות וניירות ערך - - - למניות עד גבול הון המניות הרשום של החברה, לפי הוראות סעיף 288". איך אתם מתייחסים לסעיף הזה? מה השינויים המחויבים בעיניכם? 
<חיים זקס:>
קודם כול בשותפות במידה שאין הון מניות רשום אז ההוראה הזאת בקשר להגבלה של הקצאת יחידות השתתפות במקרה שלנו היא לא מוגבלות להון מניות רשום כי המנגנון של הגבלה לא קיים. לכן הסמכות של הדירקטוריון להקצות מניות היא סמכות בלתי מוגבלת, לצורך העניין.
<ניצן רוזנברג:>
אז אתה אומר שעכשיו הדירקטוריון רשאי להקצות יחידות השתתפות. 

<חיים זקס:>
כן. 

<ניצן רוזנברג:>
גם אם בהסכמים אצלם כתוב שמי שרשאי להקצות יחידות השתתפות זה לא הדירקטוריון, אלא האספה הכללית? 

<חיים זקס:>
צריך להבין שאם יש הוראה אחרת בהסכמי השותפות שההוראות האלה מעבירות סמכות לאספה הכללית אז אנחנו לא מכוונים לעקוף את הסכם השותפות. 
<קריאה:>
אולי זה ייאמר במפורש?

<היו"ר אורי מקלב:>
מי רוצה להתייחס לזה?  מר וינברגר, בבקשה. 

<דוד וינברגר:>
מה שהגברת העלתה פה לא הייתי מודע לזה בכלל. 
<היו"ר אורי מקלב:>
בשביל מה אתה יושב בוועדת חוקה? יש כאן בדיקה מאוד פרטנית, עבודה מאוד קשה, מקיפה אחראית ומעמיקה של הייעוץ המשפטי של הכנסת. 
<דוד וינברגר:>
אז היועצת המשפטית העלתה את הדבר הכי מהותי בשותפויות מוגבלות. אם נותנים היום לדירקטוריון בלי לבקש את אישור האספה, להנפיק יחידות השתתפות בלי הגבלה, למעשה, זאת הפגיעה הכי גדולה שיכולה להיות בשותף המוגבל. למעשה, ניתן לדלל את השותף המוגבל בלי שום הגבלה, בלי אישור של האספה הכללית, ולהפוך את החלק של בעלי יחידות ההשתתפות לאפס. 
<היו"ר אורי מקלב:>
בעצם מר וינברגר שואל למה זה לא נקרא פגיעה בהסכם. היה ברור שהאספה הכללית עושה את זה, לכן הם לא התייחסו לזה. אבל עכשיו אתה לוקח סמכות מהאספה הכללית ומעביר את זה לדירקטוריון. עד היום האספה הכללית הייתה צריכה לעשות את זה. בעצם זאת המשמעות היא שאנחנו עושים בצורה מסודרת דירקטוריון. מה שהיה פעם האספה הכללית הפך לדירקטוריון, ויש לו נציגים. 
<חיים זקס:>
לא, אם ההסכם קבע בפירוש שהחלטה מסוימת מתקבלת באספה הכללית - -
<היו"ר אורי מקלב:>
לא קבע בפירוש, אבל מה המשמעות? אם אין החלטה אחרת האספה הכללית הייתה צריכה להחליט כזה דבר? 
<חיים זקס:>
לא? 

<היו"ר אורי מקלב:>
זה השותף הכללי?

<חיים זקס:>
זה השותף הכללי.  

<היו"ר אורי מקלב:>
זאת אומרת הפוך – אתה גורע מהשותף הכללי ומעביר לדירקטוריון את ההחלטות האלה. 

<חיים זקס:>
בדיוק. 

<היו"ר אורי מקלב:>
לא הפוך. 

<חיים זקס:>
לא התכוונו לקחת סמכות מהאספה הכללית. קבענו להבהיר מה הסמכויות של הדירקטוריון, ובעיקר לחדד שהסמכויות האלה הן סמכויות כלפי השותף הכללי וגם כלפי השותפות. 
<ניצן רוזנברג:>
מה שהוא הסביר עכשיו זה שככל שיש לך קביעה בהסכם שהאספה הכללית היא שמחליטה על הקצאת מניות אז ההוראה שמוסיפים עכשיו לא גוברת עליה. 
<קריאות:>
אפשר לכתוב את זה? 

<ניצן רוזנברג:>
אתה לא צריך לכתוב את זה בחוק. 

<אריאל ינקו:>
את הסכם השותפות קל מאוד לשנות. 

<קריאות:>
- - -

<היו"ר אורי מקלב:>
אתם שמים לב שאי אפשר ככה שכל אחד ידון?

<דוד וינברגר:>
- - - השותף הכללי יהיה רשאי להשתמש בכספי השותפות כאוות נפשו. לכן יש לו יתרון מאוד גדול. אם דברים אינם כתובים בצורה מפורשת - -
<קריאה:>
מה הכוונה "כאוות נפשו"? אני לא מבין את זה. 

<קריאות:>
- - -

<היו"ר אורי מקלב:>
היועצת המשפטית תבדוק אם צריך להבהיר את זה בפירוש. גם מה שנאמר לפרוטוקול זה חלק מהדיון. אבל היא תבדוק אם צריך להבהיר את זה בצורה מפורשת או ההסבר הזה שזה חל רק על דברים שלא רשומים באופן ספציפי בהסכם השותפות. 
<ניצן רוזנברג:>
הפרשנות של עורך הדין חיים זקס היא שזה לא גובר על ההוראה שכתובה בהסכם שאומרת מי הגורם שמקבל את ההחלטה. זה רף תחתון שאם אין שום הוראה אחרת זה מה שקורה, אבל ככל שיש הסכמה אחרת ביניהם היא זאת שעדיין תקפה. 
<היו"ר אורי מקלב:>
בהתייחס לאספה הכללית ובהתייחס לשותף הכללי. אם בהסכם יש גם סמכות לשותף הכללי זה נגרע מהשותף הכללי ועובר לדירקטוריון? אני שואל את זה הפוך – לא במקרה של השותף המוגבל, אלא השותף הכללי. מה יקרה במקרה כזה, הדירקטוריון יקבל את הסמכות או השותף הכללי?  

<ניצן רוזנברג:>
להבנתי, כן, כי הדירקטוריון הולך להיות האורגן שמייצג את השותף הכללי ואת השותפות. 
<חיים זקס:>
במובן הזה, בוודאי. אבל זה לא שינוי מהותי מהמצב היום. הסמכות היום להנפיק היא של השותף הכללי. מי שפועל מטעם השותף הכללי הוא דירקטוריון השותף הכללי. לכן במובן הזה אין שינוי. אולי נחדד את זה ונחשוב אם יש צורך בהבהרה, אבל אם יש התייחסות מפורשת בהסכם השותפות שההסכם הזה קובע שחלק מסמכויות הדירקטוריון צריכות לעבור אישור גם של האספה הכללית אז אנחנו לא מתכוונים לגרוע מהסמכות הזאת.
<דוד וינברגר:>
לא רק הסכם השותפות, גם החלטת האספה הכללית. 

<היו"ר אורי מקלב:>
בבקשה. 

<אריאל ינקו:>
הנחת הבהרה והתייחסויות פרטניות. לפעמים מפנים כאן ואומרים להחליף את המילה "חברה" בחברת השותף הכללי, ולפעמים אומרים לגבי השותפות המוגבלת. קיבלתי הבהרה טלפונית אבל אני רוצה שיהיה ברור שזה אמור להיעשות על בסיס ענייני. יש חברת השותף הכללי, ולחברה בחוק החברות שמופיעה במאות סעיפים לפעמים אומרים, תהפוך את החברה לשותפות המוגבלת הציבורית, לפעמים לחברת השותף הכללי ולפעמים לשניהם ולפעמים לא. אז קודם כול אני רוצה להבין שזה ענייני, ושמישהו באמת ישב ובדק. 
<היו"ר אורי מקלב:>
ההערה שלך נרשמה. 

<ניצן רוזנברג:>
נשמע את ההתייחסות של משרד המשפטים כי הם כתבו את ההצעה. 

<היו"ר אורי מקלב:>
יש כוונה? 

<חיים זקס:>
כמובן. כשכתבנו "השותף הכללי והשותפות" התכוונו שזה יחול גם כלפי השותפות וגם כלפי השותף הכללי. זאת הייתה בחינה עניינית, ועברנו על זה לא מעט פעמים גם עם הייעוץ המשפטי של הוועדה. ההתייחסות הייתה עניינית בכל מקרה לגופו. 
<ניצן רוזנברג:>
אם יש מקום מסוים שאתה חושב שלא ברור אם הכוונה היא לחברת השותף הכללי או גם לשותפות אז בבקשה, תעלה את זה. 

<אריאל ינקו:>
עכשיו אני אתייחס עניינית לסעיפים השונים. קודם כול עלה באופן כללי, מי גובר על מי. אגב, כל הדברים שאני אומר רשומים בהערות ששלחנו לוועדה. יש המסמך הזה שלקחנו את העבודה של היועץ המשפטי ששם את חברת השותפויות מול חוק החברות. הוספנו שם טור רביעי עם ההערות. כל הדברים האלה רשומים וכמה דברים קטנים תוקנו.

בעיקרון ביקשנו בזמנו שיעבירו כל מיני סעיפים מהותיים וחשובים מהסכם השותפויות לפקודה כי הפקודה הרבה יותר חזקה מפקודה של רגולטור. לעומת זאת הסכם השותפות זה הסכם שקל לכללי לשנות אותו. הם יכולים לשנות כל דבר, כל החלטה שלא מסווגת בעלי עניין. אכן רוב ההחלטות לא מסווגות בעלי עניין. למעשה, כל דבר שכתוב כאן ויושב בתוך הפקודה הרבה יותר חזק ממה שיושב בתוך ההסכם. כי ההסכם הזה מחר ישתנה. יעלו את הנושא הזה להצבעה באספה, מכיוון שבלאו הכי גם החלטות רגילות בכלל. אז ישנו את זה ובא לציון גואל. 

אני אתייחס עכשיו פרטנית לגבי הסעיפים הספציפיים. בתיקון לסייג את סעיף 92א(8). אני אתייחס לסעיפים 92(8), (9), (10), שאנחנו מציעים לסייג מהטעמים הבאים: סעיף (8) מפנה לסעיף 272 בחוק מדיניות התגמול לנושאי משרה. אני הצעתי לקבוע שרק האספה רשאית. למה רק האספה? בסופו של דבר השותף המוגבל הוא זה שמשלם את כל ההוצאות. לנושא הזה אני רוצה להתייחס למה שהיה בוועדה הקודמת ולהגיד שני משפטים כי השותף המוגבל הוא שמשלם בסוף את הכול. לכן מי שרשאי זה לא להעביר הכול לשותף הכללי דרך דירקטוריון. אנחנו רואים מה קורה בחברות בבורסה, ולא רואים שזה עובד בדיוק בצורה הכי מוצלחת בעולם, שהדירקטוריונים מגינים על המשקיעים. כאן השותף המוגבל משלם את הכול – אז מה פתאום מעבירים את זה לאסיפה ומעבירים את זה לכל מיני אורגנים אחרים? הכול צריך ללכת לכיוון האסיפה. האסיפה משלמת, ולכן היא זאת שתאשר. 
בסעיף 274 לחוק מדובר על הצעה פרטית. אנחנו נגיע לזה גם במקום אחר. בזמנו אמרנו גם בעניין הבורסה ובמקומות אחרים – מה פתאום עושים הצעות פרטיות? זה לא היה קיים כשייסדו את השותפות. הלכה השותפות, הלכו המשקיעים בחפירות, השקיעו את כספם, השותף הכללי לא השקיע כלום. עכשיו היא צברה נכסים. אנחנו מדברים כרגע לא על השותפויות בכלל. יש שתי שותפויות גדולות. לדעתי, כל החוק הזה נעשה עבורם בסופו של דבר. אלה שותפויות שעוסקות בנכסים של 250 מיליארד דולר – שם הדגש העיקרי למרות הבעיות שאני מבין שיש בשותפויות הקטנות ובאחרות. אבל בעצם כל הפעילות הזאת היא לטובת אותם מולטי מיליארד דולרים של השותפויות הגדולות. אז למה לדחוף עכשיו דברים שבסופו של דבר מוציאים את הנכסים מהשותף המוגבל ומעבירים אותו לאט-לאט לכל מיני אורגנים של הכללי? זה לא היה כשקנינו את - - -, זה לא היה קיים קודם. 
כמו שנאמר כאן, יש שני סוגי סעיפים: יש סעיפים שכתובים בהסכם, והם ברורים. הם לא טובים, אבל זה מה שיש. יש סעיפים שהם לא ברורים. יש כל מיני סעיפים שמר איתי העלה קודם ואמר שזה לא היה קיים קודם אז מותר לנו, הסיפורים האלה קיימים בכל החוזים. לא נכון. יש סעיף שלא מותר אז לא מותר לך. זה הולך לבית משפט. אני לא מתייחס לכל מיני סעיפים שלא קיימים, והיום הפקודה מנסה לתקן אותם – זה מצוין. אז יתווכחו כמה שיתווכחו – בסוף היא תתקן. אבל הסעיפים הברורים שכתובים שם שלכללי מותר לעשות כך וכך, זה קיים. זה לא אמור להשתנות. על סמך זה אנשים השקיעו ביחידות האלה. 
לגבי הקצאה פרטית, מה קרה? לשותפות יש פתאום נכסים עצומים אז השותף הכללי מחליט לעשות הקצאה פרטית ולדלל את - - - היחידות הקיימים שהשקיעו את הכסף ולבצע הקצאות פרטיות? מאין זה צץ פתאום? לא היה קודם – תעזבו את זה. אתם רוצים בשותפויות חדשות לעשות את זה – לבריאות, תעשו מה שאתם רוצים. 
<ניצן רוזנברג:>
לגבי שני הדברים האחרונים שציינת בנושא הצעה פרטית נדון במסגרת סעיף 65מ(א). זה יהיה  המקום לדיון ספציפי בנושא של הצעה פרטית. גם לגבי הנושא הקודם שציינת של מדיניות תגמול – מי קובע את המדיניות – זה גם בסעיף 65מ(ה). אנחנו נגיע אליו, ותהיה לך האפשרות להעיר. אם אתה יכול להתמקד פה רק בעניין הסמכות של הדירקטוריון, ומה לא ברור בהצעת החוק? 
<אריאל ינקו:>
התייחסתי כיוון שזה הופנה באופן עקיף דרך הדירקטוריון. 

<ניצן רוזנברג:>
ברור, תהיה לך האפשרות. 

<היו"ר אורי מקלב:>
ניצן אומרת לך שנגיע לזה. זה שנתייחס לזה זה עדיין לא אומר שחייבים להגיד הכול לגבי הסעיף הזה. 
<ניצן רוזנברג:>
מה שכן, לגבי סעיף קטן (8) שהוא מתייחס אליו עכשיו – חיים, אם תוכל להסביר. זאת דוגמה להוראה שבה אתם מחילים את הסעיף הקטן הזה שמפנה להוראות אחרות בחוק החברות. סעיף קטן (8) אומר: "הדירקטוריון החליט בפעולות ועסקאות הטעונות אישורו לפי התקנון או לפי הוראות סעיפים 255 ו-268 עד 275 לחוק החברות". יש לנו כאן מצב שבו הסעיף הזה מפנה לסעיפים שאתם למעשה כתבתם אותם מחדש בתוך הצעת התיקון לפקודה. אז אם אתה רק יכול להתעכב על זה שנייה ולהסביר לנו מה כוונתכם פה? 
<חיים זקס:>
לא עשינו תיקון והפניה מחדש לסעיפים הרלוונטיים בתיקון, אלא - - - השינוי המחויב באותם סעיפים שהתייחסנו אליהם בפירוש  בתיקון. כלומר הסעיפים המקבילים לתיקון שלנו לסעיפים 255 ו-268 עד 275, כפי שהוחלו בתיקון שלנו, צריך לקרוא לתוך הסעיף הקטן הזה את אותם סעיפים רלוונטיים מתוך התיקון. מכיוון שמה שיש לנו כאן זה תיקון שחלק גדול ממה שהוא עושה זאת החלה של הוראות מחוק החברות בחרנו לא לכתוב מחדש את כל חוק החברות. במקרים מסוימים, כמו המקרה הזה, ההפניה לסעיפים בחוק החברות היא לסעיפים רלוונטיים בתיקון שלנו. 

<היו"ר אורי מקלב:>
זה לא סעיפים חדשים, זה לא ניסוח חדש. 
<חיים זקס:>
זה לא ניסוח חדש. אלה אותם סעיפים כפי שהוחלו בתיקון. 
<היו"ר אורי מקלב:>
אם מישהו חושב שיש שינוי בדבר הזה שיעיר על זה. איך אנשים שרוצים לעקוב אחרי הסעיפים. 

יש כאן משפטנים ועורכי דין מיומנים וותיקים. אנחנו פועלים בשקיפות מלאה. הממשלה לא מנסה להסתיר משהו בעניין הזה. מי שחושב שהוא רוצה ללכת ולהסתכל ולהעיר על הסעיפים האלה, תדעו שיש כאן פרטים קטנים שמאחורי סימן לפרק ג' יש כאן סעיפים. אנחנו לא מביאים אותם לכאן, אבל מי שרוצה יש לו זכות ללכת להידיין, והיועצת המשפטית והממשלה ישמעו את ההערות שלכם בעניין הזה. 
<ניצן רוזנברג:>
אנחנו גם הנחנו מסמך בפני הוועדה שמפרט סעיפים מתוך חוק החברות שמוחלים. כך שזה מונח בפני הוועדה. 
<היו"ר אורי מקלב:>
- - - בדירקטוריון באינטרנט, וכל אחד יכול לראות את זה. 

<ניצן רוזנברג:>
כן, אפשר לראות איזה סעיפים מוחלים על השותפויות, וזה כמובן בשינויים המחויבים. 
<היו"ר אורי מקלב:>
אני מודה לך בשם כולם. 

<אריאל ינקו:>
רק עוד מילה אחת לגבי 307. מה שכבודך אמרה מופיע גם במקום אחר. מה שנוגע בנפשנו במהות זה הנושא של חלוקת רווחים. סעיף 307 לחוק החברות מסמיך את הדירקטוריון להחליט על חלוקה. 
<ניצן רוזנברג:>
הוא מדבר על סעיף 92א(10) לחוק החברות שמוחל באמצעות סעיף 65ג. הסעיף הזה אומר שהדירקטוריון רשאי להחליט על חלוקה, כאמור בסעיפים 307 ו-308 לחוק החברות. 
<אריאל ינקו:>
307 מסמיך את הדירקטוריון. החלוקה היא מחויבות, וזה הדבר היחיד שיש לנו כשותפים. כמו שאמרתי, נלחמים על זה כבר 20 שנה. הדירקטוריון פתאום מוסמך להחליט על החלוקה. החלוקה אמורה להיות בבסיס השותפות. 
<היו"ר אורי מקלב:>
הוא נמצא בהסכם? 

<אריאל ינקו:>
הוא נמצא בהסכם השותפות.
<היו"ר אורי מקלב:>
אז לכאורה זה לא יחול. 

<ניצן רוזנברג:>
יש פה שאלה של משרד המשפטים שאני מבקשת שתתייחסו אליה. סעיף 92א(10) לחוק החברות מפנה אותנו לסעיפים 307 ו-308 לחוק החברות, שהם סעיפים שאתם בחרתם לא להחיל במסגרת התיקון. אתה יכול לתת לנו את הפרשנות שלכם איך אתם מתייחסים למצב כזה? 
<חיים זקס:>
מבחינתנו הסעיפים האלה לא חלים אם לא החלנו אותם. 
<היו"ר אורי מקלב:>
אז הניחו את דעתך. 

<אריאל ינקו:>
הם לא חלים? 

<היו"ר אורי מקלב:>
הם לא חלים. אם זה בהסכם בפירוש הם לא חלים. 

<אריאל ינקו:>
הם מוחלים בפקודה. 

<קריאה:>
איך יודעים את זה? 

<חיים זקס:>
אני רוצה לעזור למר ינקו כי מה שהטריד אותו זאת ההחלה שלנו את סעיף 301 ולא סעיף 307 ו-308. 

<אריאל ינקו:>
זה נכון, גם 301.

<חיים זקס:>
307 ו-308 לא חלים. 
<אריאל ינקו:>
איפה זה כתוב?

<חיים זקס:>
אנחנו כתבנו איזה סימנים ואיזה פרקים אנחנו מחילים בפירוש. מה שלא החלנו לא חל. הסעיף שמטריד אותך הוא סעיף 301, ואני מציע שכשנגיע לסעיף הזה נדון. 
<אריאל ינקו:>
אתה יכול להראות לי למה סעיף 307 לא חל?

<היו"ר אורי מקלב:>
זה לא חל כי הוא אמר שכל דבר שנמצא בהסכם מפורשות הוא לא מחיל. הוא גובר.  

<חיים זקס:>
זה נכון, אבל הסעיפים האלה נמצאים בסימן שלא החלנו אותו. 

<ניצן רוזנברג:>
סימן בחוק החברות שהם לא החילו אותו לתוך פקודת השותפויות. 

<אריאל ינקו:>
זה ירד עכשיו? 

<היו"ר אורי מקלב:>
מה אתה בהשכלתך? משפטן? אני רואה שאתה משקיע. 

<אריאל ינקו:>
אני משקיע עבודה. 

<היו"ר אורי מקלב:>
פעם משקיע תמיד משקיע. 

<אריאל ינקו:>
משתדל לעשות את העבודה. 

<היו"ר אורי מקלב:>
אבל הם אומרים שזה לא חל - -
<אריאל ינקו:>
אני רק שואל איפה, כי אצלי זה מופיע. עכשיו השאלה היא איפה זה לא מופיע. סימן א' לפרק שלישי בחלק שלישי לחוק החברות. 

<ניצן רוזנברג:>
סעיף 37 ו-38 לא נמצאים בתוך סימן א'. הם בסימן ב'. מכיוון שהם מחילים רק את סימן א' ולא את סימן ב' זה אומר שסעיפים 307 ו-308 לא מוחלים. 
<אריאל ינקו:>
אני אבדוק את זה שוב. זה היה קודם ועכשיו הורדתם את זה? 

<חיים זקס:>
זה לא היה קודם. לכן הסברתי קודם שהסעיף שכן החלנו מתוך הפרק הזה הוא סעיף 301. הסעיף הזה הוא שהטריד אותך. 

<אריאל ינקו:>
גם 307. 

<חיים זקס:>
307 פשוט לא חל. מה שכן חל זה 301, וכשנגיע לשם אנחנו נדבר. 

<היו"ר אורי מקלב:>
תסמכו שהיועצת המשפטית של הוועדה עושה עבורכם את העבודה הזאת בנאמנות וביסודיות. 
<דוד וינברגר:>
אני אסיר תודה. 

<היו"ר אורי מקלב:>
היא העירה את תשומת לבנו. 

<יגאל חבר:>
רק אולי לחדד משפט אחד. 

<היו"ר אורי מקלב:>
אתה משקיע מהציבור? 

<יגאל חבר:>
כן. בשותפויות שנמצא היום גז ונפט ההתייחסות שלנו כמשקיעים היא שמדובר בנכס מניב. זאת אומרת נכס שהופכים אותו ברבעון לכסף, ואת הרווחים שלו צריך לחלק לשותפים. לא רשאים לחלק לשותפים, אלא יש חובה מהותית בהסכם השותפות שלנו שכל הרווחים שייכים לשותף המוגבל. ובאמת צריך לראות שאי אפשר להשתמש בכסף הזה לצרכים אחרים ללא הסכמה של האספה; שבאמת זה נכס מניב שכל הרווחים יחולקו למי שהשקיע את הכסף.

<היו"ר אורי מקלב:>
ולכן מה אתה אומר, שהדירקטוריון לא יוכל להחליט בזה? 
<יגאל חבר:>
אולי כקו מנחה לאורך כל הדרך לראות שעל זה באמת שומרים; שהסעיפים באמת שומרים על המשקיעים שהנכס הזה יהיה נכס מניב, ואי אפשר להשתמש בכסף הזה למטרות אחרות. 
<היו"ר אורי מקלב:>
הסעיף פוגע בתכלית הזאת? 

<יגאל חבר:>
ברגע שהוא הופך מ"חייב" ל"רשאי" יש הבדל. חברה שמחלקת 10% רווח היא מחלקת ערבויות.
<היו"ר אורי מקלב:>
אני לא משפטן אבל אני חושב ש"רשאי" ו"חייב" זה אותו דבר. יש הבדל בין "רשאי" ל"חייב"? 
<חיים זקס:>
כמובן. אבל אני חושב שהמקום המתאים לדיון הזה הוא כשנגיע לפרק - - - נגיד מה אנחנו חושבים. מכיוון שזה נושא מאוד רגיש ומרכזי מאוד בשותפויות אולי יש מקום להבהיר שבסעיף הזה שהדירקטוריון רשאי להחליט על חלוקה נבהיר בפירוש שזה לא גובר על הסכם. כלומר ההסכמים שאנחנו מכירים היום של השותפויות שיש חובה לחלק את הרווחים זה הקו המנחה. 
<היו"ר אורי מקלב:>
זה גובר. 

<חיים זקס:>
זה נושא סבוך ומורכב. 

<היו"ר אורי מקלב:>

נקודת ההנחה שאכן כך, שאם כתוב בהסכם "חייב" זה חייב. ברשאי לא יפגע שום דבר מהחייב. הניסוח יהיה כשנגיע למעשה, אבל מניחים את דעתכם שאין כוונה כאן לפגוע בחיוב של החלוקה או כל חיוב שנמצא בהסכם.


נעבור לסעיף 65ד – יושב ראש הדירקטוריון .

<חיים זקס:>
(הקראה):
	
	יושב ראש הדירקטוריון וישיבות הדירקטוריון כינוסן ואופן ניהולן
	65ד.
	הוראות סימנים ב', ג' ו-ד' לפרק השלישי בחלק השלישי לחוק החברות, יחולו על חברת השותף הכללי כאילו הייתה חברה ציבורית, בשינויים המחויבים ובשינויים אלה: בסעיף 98(ג) בסופו יבוא "או בשל הודעת המפקח לפי סעיף 65כא(ד)", ובסעיף 98(ד) אחרי המלים "לפי סעיף 169" יבוא "או ממועד הודעת המפקח לפי סעיף 65כא(ד)".


<אברהם מיכאלי:>
בשביל מה אתם צריכים את פקודת השותפויות? בוא נעשה את חוק החברות ונגמור עניין. מה אתם מעתיקים פרקים שלמים? 

<היו"ר אורי מקלב:>
חבר הכנסת מיכאלי הוא גם משפטן בהשכלתו. 

<אברהם מיכאלי:>
עד ששינינו את חוק החברות, עשינו חוק חדש. נכין את חוק החברות וגמרנו. 
<היו"ר אורי מקלב:>
אתה צודק, אבל הם רק מוסיפים.

<אברהם מיכאלי:>
מה הם מוסיפים? זה תרגיל. רוצים להרוג את השותפויות, זה הכול. מעתיקים פרקים שלמים מחוק החברות. 
<חיים זקס:>
הסעיף הזה עוסק בהחלה של פרקים שעוסקים בסמכויות של יושב-ראש הדירקטוריון, כינוס ישיבות דירקטוריון ואופן ניהול הישיבות בדירקטוריון. אנחנו, כמובן, מחילים את ההוראות האלה כאילו השותף היה חברה ציבורית. 
<היו"ר אורי מקלב:>
במה השינויים? מה זה סעיף 98(ג)? 

<ניצן רוזנברג:>
סעיף 98(ג) זה הוספה שבדיונים שקיימנו עם הייעוץ המשפטי הוצע – וקיבלנו את ההצעה – להרחיב את סמכויות המפקח. נגיע לסמכויות המפקח, אבל בהקשר שלנו להבהיר שסמכויות המפקח כוללות גם את הסמכות לכנס ישיבת דירקטוריון או לדרוש ישיבת דירקטוריון. אם יושב-ראש הדירקטוריון לא מכנס את הדירקטוריון לפי הבקשה - -

<היו"ר אורי מקלב:>
יש סיבות מיוחדות? 

<חיים זקס:>
אנחנו לא התייחסנו לסיבות. 

<ניצן רוזנברג:>
זה דומה לנסיבות שבהן רואה חשבון מבקר רשאי לדרוש כינוס ישיבה. זה נכנס בסעיף 65כא(ד) לתיקון שכתוב בו: "נודע למפקח אגב ביצוע תפקידו על ליקויים מהותיים בפעילות השותפות המוגבלת הציבורית או בפעילות חברת השותף הכללי בנוגע לשותפות המוגבלת הציבורית, ידווח על כך ליושב-ראש הדירקטוריון. הודיע המפקח על ליקויים, כאמור, יזמן יושב-ראש הדירקטוריון ללא דיחוי ישיבת דירקטוריון לדיון בנושאים שהובאו לידיעתו". אלה המקרים. 

<היו"ר אורי מקלב:>
זה צריך להיות כתוב. 

<ניצן רוזנברג:>
זה כתוב. הכנסנו את זה לשם.  
<אברהם מיכאלי:>
היועצת המשפטית, איך היו עד עכשיו בלי הסעיף הזה? 
<ניצן רוזנברג:>
אתם רוצים לספר מה המפקח עושה אצלכם? 

<אברהם מיכאלי:>
כשהם מביאים הצעה אני תמיד שואל אותם, מה עשיתם עד היום.
<ניצן רוזנברג:>
הסמכויות של המפקח לא קבועות היום בחקיקה, למיטב ידיעתי. 
<אברהם מיכאלי:>
בגלל זה אני שואל, למה עד עכשיו הסתדרו ופתאום עכשיו לא? מה קרה בשותפויות? קרה משהו? הרי הממשלה יזמה את החוק. אני רוצה לדעת מהממשלה למה הפרק הזה צריך עכשיו לחול על השותפויות? 

<ניצן רוזנברג:>
הפרק של המפקח? 

<אברהם מיכאלי:>
כן. 

<היו"ר אורי מקלב:>
הוא מדבר באופן כללי, למה צריך חוק. 

<אברהם מיכאלי:>
כל החידושים האלה נועדו למטרה מסוימת. 

<היו"ר אורי מקלב:>
חבר הכנסת מיכאלי לא מתכוון דווקא למפקח. הוא בכלל שואל למה צריך חוק. 

<אברהם מיכאלי:>
אני שואל למה הפרקים האלה נולדים היום. כשלמדנו משפטים למדנו שיש שותפויות ויש חברות. הייתה כוונה במשך 50 שנה. למה היום אנחנו עושים את הערבוביה הזאת? 

<ניצן רוזנברג:>
אתה רוצה להשיב לו מאין בא הרעיון של הצעת החוק? כי זאת בעצם הסיבה שאנחנו יושבים פה. 

<היו"ר אורי מקלב:>
אתה מבין שאם הקהל היה מבקש לא היינו חוזרים לשם. בכל זאת זה חבר כנסת. 

<חיים זקס:>
מה שקורה היום זה שהמצע להתנהלות של השותפות היא פקודת השותפויות. פקודת השותפויות לא מתאימה להסדרים שקשורים לתאגיד ציבורי – תאגיד שמנפיק את המניות שלו לציבור. המצב היום הוא שכל הוראות הממשל התאגידי הן במסגרת הסכם. בהסכמים האלה קיימים כבר היום הוראות של ממשל תאגידי שהן די דומות להוראות חוק החברות. מה שאנחנו מנסים זה לתקן כמה ליקויים. 

<אברהם מיכאלי:>
אתם עושים פה שעטנז. אתם מנסים לקחת התאגדות שלא קיימת רק אצלנו, אלא בכל העולם. אתם מנסים להפוך את השותפויות מחברה עם הוראות של פקודת החברות, ואתם משאירים אותה בשותפות. אי אפשר לשחק בצורה הזאת כדי לא לבלבל גם את אלה שמתחברים היום זה עם זה בשותפויות. בוא ניצור משהו שנגיד, יש היום סיטואציה חדשה, פקודת השותפויות מתה, היא לא קיימת יותר. בואו נעבוד עם דיני חברות בצורה כזאת או אחרת. אז אנשים לא יתבלבלו. 
<חיים זקס:>
קודם כול אנשים לא אמורים להתבלבל - -

<אברהם מיכאלי:>
סליחה, סליחה. כמי שמציע לנו את החוק אנחנו חושבים שנה או חמש שנים קדימה. הפרקטיקה בשטח לא עובדת לפי תיאוריות יבשות. אנשים חיים עם פקודת השותפויות כבר לפחות מאז קום המדינה עם תיקונים כאלה ואחרים. אתם אומרים, זה משהו לא בסדר, אנחנו ניצור פקודה שהיא יציר כלאיים שחלק זה חברות, חלק זה שותפויות. אני רוצה כמחוקק לתת לציבור פתרון שהוא יוכל לחיות אתו. היום אתם מנסים לבלבל אותם. אני רוצה להבין.

<חיים זקס:>
אני חושב שאנחנו לא מבלבלים. 

<אברהם מיכאלי:>
בדיונים הקודמים התאפקתי כי לא הבנתי מה הכוונה שלכם. אתם רוצים להועיל עם הציבור? אתם תבלבלו את הציבור. 
<חיים זקס:>
אני אסביר שוב מה שהסברנו בדיון הראשון. קודם כול מוסכם על כולם - -
<אברהם מיכאלי:>
מי זה "כולם"? 

<חיים זקס:>
כל מי שיושב כאן. 

<אברהם מיכאלי:>
"כולם" זה לא הם. אני קובע. 
<חיים זקס:>
זה מייצג גם את העמדה של נציגי השותף הכללי שהוראות ממשל תאגידי בשותפות לא אמורים להיות שונים באופן מהותי מההוראות החלות על חברה ציבורית. 
<אברהם מיכאלי:>
אתה מציג עובדה משפטית לא נכונה. אנחנו המשפטנים יודעים שיש התאגדות בצורה מסוימת שנקראת "שותפות" ולא "חברה". יהיו לזה הרבה כוונות. זה מתחיל כבר מההיסטוריה. אתם באים לשנות את זה, ובאיזו דרך? לא לתקן את פקודת השותפויות כמשהו בתוכה, אלא מביאים את חוק החברות ושותלים בתוכה את פקודת השותפויות. 
<חיים זקס:>
אני רוצה לתת לך דוגמה למה שקורה בחו"ל, ולדעתי, זאת יכולה להיות דוגמה טובה למה שעשינו פה. נניח בארצות-הברית שיש שותפות מוגבלת שנסחרת בבורסה – אין פרק בחוק השותפויות האמריקני שמתייחס לשותפות מוגבלת ציבורית בארצות-הברית. אבל הוראות הבורסה בארצות-הברית, אם אתה רוצה להנפיק, ההוראות החלות חלות על תאגיד שהנפיק מניות בבורסה. זאת אומרת אם אתה מנפיק מניה בבורסה בארצות-הברית אז אתה צריך שתהיה לך ועדת ביקורת באותה צורה שיש ועדת ביקורת בחברה ציבורית. אתה בעצם אומר שמה שמבדיל בין חברה לבין שותפות זה צורת ההתאגדות. זה לא מה שמבחין ביניהם. מה שמבחין זה המהות – האם התאגיד הזה הנפיק את הזכויות שלו לציבור או לא הנפיק את הזכויות שלו לציבור? אם הוא הנפיק את הזכויות שלו לציבור הציבור הזה זכאי לאותה הגנה שזכאי בעל מניה בחברה ציבורית. אין הבדל במהות במעמד של בעל יחידת ההשתתפות מבחינת היכולת שלו להשפיע על החלטות, המידע שלו לגבי מה שקורה בשותפות. פורמלית, נכון – מדובר בתאגיד אחר, אבל מהותית ההגנה שבעלי היחידות זקוקים לה היא אותה הגנה שבעלי מניות זקוקים בחברה הציבורית. זה מה שניסינו לעשות, להשוות את מעמדם.  

<היו"ר אורי מקלב:>
באמריקה השותפויות האלה הן רק בנושא נפט? 

<אברהם מיכאלי:>
בהרבה תחומים. אגב, זה לא חקיקה רק לגבי נפט, עם כל הכבוד. אנחנו מדברים פה על החלה על כלל המשק, על כלל השותפויות. 

<היו"ר אורי מקלב:>
לא, נפט ו- - - זה הכול. 

<אביבה בן משה:>
כרגע על שותפויות נסחרות וכרגע רק גז ונפט ו- - - 
<היו"ר אורי מקלב:>
חבר הכנסת מיכאלי, לא מדובר - - -

<אברהם מיכאלי:>
לפני יומיים חוקקנו חוק מאוד חשוב בוועדת מדע – הקמת קרן מיוחדת לצורך תגמול אזרחי ישראל על רווחי גז. דנו בו שנה שלמה. בעניין הממשלה הביאה חוק מיוחד. אני גם הבנתי שם למה. יש לנו מתנה גדולה שקיבלנו, ואנחנו רוצים לנצל. אז הממשלה באה והציעה הצעת חוק עם תוכן מסוים, וידענו שאנחנו מחוקקים משהו ספציפי לתחום. כאן באים כביכול בלבוש של חוק גז, ומשנים את כל פקודת השותפויות. פקודת השותפויות זאת מטריה – אני רוצה לשמוע כמה אנשי אקדמיה שמלמדים את התחום הזה, כי אני יודע שהדבר הזה שונה מפקודת החברות. 
<היו"ר אורי מקלב:>
בוא נבקש עבודה של ה-מ.מ.מ שלא נעשתה בעניין הזה – מה קורה במקומות אחרים בעולם?
<אברהם מיכאלי:>
לגבי הגז אני מוכן להבין שיש בעיות מיוחדות. 

<היו"ר אורי מקלב:>
החוק הזה הוא - - -

<חיים זקס:>
התיקון הזה הוא תיקון כללי. היום, לפי כללי הבורסה, אפשר להנפיק - -

<היו"ר אורי מקלב:>
לפי כללי הבורסה. 

<ניצן רוזנברג:>
אבל חשוב להבהיר שהתיקון הכללי הזה חל רק לגבי שותפויות של חברות שנסחרות בבורסה. זה לא על כלל השותפויות, וזה גם לא על כלל השותפויות המוגבלות. זה רק על שותפות מוגבלת שהיא גם ציבורית. 
<אברהם מיכאלי:>
כמחוקק אני מוציא חקיקה שהציבור לא יתבלבל ממנה. אני לא ראיתי פה שפה של בני אדם שיבינו. לא כולם משפטנים. יש פה שותפים שהם לא מתנהלים עם סוללה של עורכי דין. הם רוצים לדעת מחר בבוקר איזה תיקון נכנס. אם אני מדגיש שהתיקון הזה חל אך ורק על א', ב', ג', אבל בהדגשה ברורה אני יותר שלם; ולא החלה כללית על פקודת השותפויות. 

<ניצן רוזנברג:>
הם מכניסים פרק נפרד בפקודת השותפויות. מה שמשרד המשפטים מציע זה להוסיף פרק שייקרא פרק ו(1) – שותפות מוגבלת ציבורית. זה משהו שיהיה בתוך הפקודה. 

<אברהם מיכאלי:>
אני הבנתי. יש מטרה מסוימת ובלבול בשותפויות שחלו בחברות הגז. אני הבנתי את הצורך  שהתעורר, אבל אולי נגדיר את זה כפרק מיוחד למשהו ספציפי ולא יחול על כלל השותפויות?
<ניצן רוזנברג:>
זה מה שהם עושים. 

<אברהם מיכאלי:>
הם לא עושים את זה. הם מחילים חקיקה לא ברורה. 

<היו"ר אורי מקלב:>
אבל הרשות לניירות ערך לא נותנת - - -

<אברהם מיכאלי:>
זה לא ברור מהחקיקה. 

<היו"ר אורי מקלב:>
אתה מבקש להגביל את זה רק - -

<אברהם מיכאלי:>
אני רוצה להבין את התיקון הספציפי, אם הוא אכן נועד לדבר הזה, ואז מותר להתווכח בגלל הנסיבות שנוצרו. אבל עדיין לא להשליך את זה על כלל פקודת השותפויות. 

<היו"ר אורי מקלב:>
זה תיקון כללי, אבל היום הרשות לניירות ערך מגבילה את השותפויות האלה רק לנושא חיפושי גז, נפט ולנושא הסרטים. אם אתם רוצים להרחיב את זה אתם צריכים בחקיקה? 

<אביבה בן משה:>
ככל הנראה, כן, לפי ההצעה פה. זה יהיה בחקיקה. חשוב להבהיר שכרגע זה גז ונפט וסרטים, אבל המטרה של החוק הזה ברגע שתהיה הגנה טובה יותר לציבור – וכרגע יש ליקוי, וכרשות לניירות ערך אנחנו מרגישים שאין לנו הכלים הנדרשים כדי להגן על ציבור של מיליארדים של מסחר בשוק ההון ושותפויות בתל-אביב 25 והרבה מאוד כסף של הציבור. אנחנו חסרי סמכויות וכלים, ולכן באה ההצעה הזאת. ברגע שזה יהיה תהיה הגנה מספיק טובה זה יוכל לפתח את המשק ולהשתמש במכשיר הזה של שותפות נסחרת גם לתחומים אחרים, כפי שהמחוקק ימצא לנכון.
<היו"ר אורי מקלב:>
זה מצריך חוק אם תרצו להרחיב? 

<ניצן רוזנברג:>
היום זה קבוע בתקנון הבורסה. כדי לתקן אותו לא צריך חוק. בדיונים עם משרד המשפטים על הצעת החוק אני הבנתי שהייתה כוונה להכניס תיקון עקיף לחוק ניירות ערך, ולהכניס את החובה הזאת כך שיצטרכו לבוא לכנסת כדי לשנות. אני הבנתי שבהתחלה הייתה כוונה לעשות את זה, ולאחר מכן ירדו מהכוונה הזאת. 

<היו"ר אורי מקלב:>
אז הדרישה של חבר הכנסת מיכאלי היא שהרחבה של החוק הזה תצטרך להגיע - - -
<אברהם מיכאלי:>
שנדע בחקיקה הזאת שזאת חקיקה ספציפית ל-א', ב', ג', ונדון אז ב-א', ב', ג'. 
<היו"ר אורי מקלב:>
כחבר ועדה ותיק - -

<אברהם מיכאלי:>
זה לא עניין של ותק. יש פה אנשים שיודעים את המטריה מהמקצוע, מהפרקטיקה. 
<היו"ר אורי מקלב:>
כחבר ותיק בוועדת חוקה, כחבר פעיל מאוד בוועדת חוקה וחבר בעל השפעה בוועדת חוקה, חבר הכנסת מיכאלי, אני רוצה להגיד לך איך אני רואה מנקודת המבט שלי את הדיונים שלנו. בעצם עומדות בפנינו שלוש אפשרויות: אפשרות אחת לא לגעת בכלל – מה שהיה הוא שיהיה. היה 50 שנה, ויהיה עוד 50 שנה; אפשרות שנייה זה בכלל לבטל את הנושא של השותפויות ולהעביר את זה כחברות; מנגד היו גם בקשות וגם ברפורמות שמשרד המשפטים נוגע בהם – בעמותות ובחברות לתועלת הציבור – הם נוגעים בכל המקומות האלה שיש בהם נגיעה באותו נושא. לכן החליטו שצריך לעשות הסדרה. להגביל את זה לחברות ציבוריות, לא להגביל לחברות ציבוריות. מתוך כך הם ראו גם את החברות שהן השותף הכללי לנגד עיניהם, ומצד שני ראו ביתר שאת דווקא את השותף המוגבל. נקודת ההנחה שלהם היא שהם באים להגן בחקיקה הזאת על השותף המוגבל. גם השותף המוגבל טוען שלא. לצורך כך אנחנו יושבים ורואים האם יש פה הגנה על השותף המוגבל, הרחבה והסדרה, ומצד שני מה מידת הפגיעה שלנו בשותף הכללי. לכן אנחנו יושבים. מה שמפתיע בעניין הזה שגם השותף המוגבל אומר, יש פה דברים שמחמירים אתי וזה לא טוב, ואני עדיין לא רואה שזה מגן עליי, וגם השותף הכללי אומר, אתם גורעים מהסמכות שלי ומהכוח שלי ולא מאפשרים לי לעבוד, אתם תבריחו אנשים, אנשים לא ירצו וכו'. לצורך כך הם יושבים הרבה זמן אפילו בשונה מחוקים אחרים. בינתיים אנחנו מנסים לרדת לכל פרט ולכל העמדות בכל מילה ובכל סעיף כדי לראות האם זה מיישר קו. יש הרבה נושאים שלא קיבלנו בהם החלטה, לא רק לא הצבעה. בכמה דברים  יש לנו בעניין הזה – גם בעמדה של החברות הכלליות, של השותף הכללי וגם של השותף המוגבל – יש חילוקי דעות. גם הממשלה וגם אנחנו כוועדה עדיין לא גיבשנו עמדה. 

אני מציע שנהיה בכל סעיף וסעיף יחד, נזרום ונראה אם זה מתאים. אבל זה שלא נקבל הסדרה בעניין הזה – אתה לא נמצא שם.  
<אברהם מיכאלי:>
לא לזה התכוונתי. הבנת למה התכוונתי. הניתוח שלך באמת נכון, כמו שתיארת את זה, למה אנחנו רוצים להגיע. בזמנו כשעשו הסדרה ברפורמה בחוק החברות עבדו עם פקודה ישנה ולקח הרבה שנים כדי להחיל את ההסדרה. אני באתי מבית ספר שהוא לא בעד רפורמים. הרפורמות לא תמיד מביאות תועלת. 
<היו"ר אורי מקלב:>
לא רפורמות בדת, אבל רפורמות בחברה כן. 

<אברהם מיכאלי:>
אדוני, שלא ישתמע שאני נגד הכול. כששינינו את פקודת החברות לחוק החברות, מי שזוכר את זה – היו דיונים של שנים רבות. ואז עשינו את זה בזהירות כדי לא לגרום לזעזועים.

<היו"ר אורי מקלב:>
בעצם חבר הכנסת מיכאלי הוא עם מסר לממשלה. הוא אומר בצורה ישירה שעם כל הכבוד להסדרה – הראש פתוח, אנחנו מוכנים לקבל שינויים, אבל הדברים האלה סעיף-סעיף, ואנחנו רואים בזה "כזה ראה וקדש", שההסדרה חייבת להיות בכל מחיר. אם ככה כאן בחברות, להחיל את זה פה, ואני אומר, נו, הלאה – זה קיים בחברות. 
<אברהם מיכאלי:>
את ששינסקי אישרנו בגלל הלחץ שהיה פה לחוקק חוק. גם ששינסקי גרם לזעזועים. 

<היו"ר אורי מקלב:>
היה פה רוב ברור שגם אם זה פוגע או לא החלק הערכי הזה - - - שייך לציבור, במיוחד במה שקרה. זה הגיע בעיתוי של מחאה חברתית, והיה רוב וכולם רצו עם העניין הזה, וגם הממשלה התיישרה במידה מסוימת. כאן זה אחרת, אתה אומר. 
<אברהם מיכאלי:>
לרפורמה שמבוצעת כרגע יש השלכות אפילו בתחום חברות הגז או שותפויות גז. צריך לדון בזה בכובד ראש. אנחנו מחוקקים דברים, לא משנים הסדרים אחרי שאנשים התחברו כבר בהסדרים קיימים. לכן ההערה שלי היא לא נגדכם, חלילה, למה אתם עושים משהו. אדרבה, נבחן את כל ההשלכות לא בצורה של החלה רק של פרק אחד או פרק אחר מחוק החברות. חוק החברות, כבודו במקומו מונח, מתנהל אתו מי שרוצה להתנהל. אתם בעצם נותנים לי את פקודת השותפויות דרך הסדרה של חוק החברות. זה לא דבר בריא חקיקתית, ומי שמעורה בתחום השותפויות לא יסכים לזה, והוא צודק. 

<חיים זקס:>
צריך להבין שההוראות שקשורות לחברה ציבורית או לתאגיד שהנפיק מניות לציבור הן במקרה בחוק החברות. כלומר זה שיש הוראות שקשורות לתאגיד שהנפיק מניות בבורסה, לא משנה איזה תאגיד הוא יהיה – מה שחשוב זה מאפיינים של העובדה שהוא הנפיק מניות לציבור והצורך להגן על האינטרסים של הציבור. לכן מהותית יש הבדל בין שותפות לבין חברה, אבל מה שניסינו לעשות זה לקחת את כל הדברים שהם לא רלוונטיים למאפיינים השונים; כל הדברים שאמורים להיות זהים. הדברים האלה שנועדו להגן על מי שהנפיק לציבור מניות – כל ההוראות האלה צריכות להיות זהות בין אם מדובר על שותפות ובין אם מדובר על חברה. 
<היו"ר אורי מקלב:>
אבל זה לא אומר שאם אנחנו נחשוב שפרק לא מתאים לנו - - - זה הכול. 

מישהו רוצה להוסיף? אני רוצה לסגור את הסעיף הזה. מישהו רוצה להעיר על זה? 
<נחמיה זיסמן:>
בהנחה שהסכמי השותפות גוברים על החקיקה הזאת למפקח בשותפות יש היום סמכות לכפות אסיפה, והוא לא חייב לפנות ליושב-ראש הדירקטוריון. 
<אברהם מיכאלי:>
אני לא בטוח שזה נכון. 

<היו"ר אורי מקלב:>
היום הוא לא עושה אסיפה. הסמכות שיש למפקח לגבי כינוס של אספה כללית תעבור לכינוס של הדירקטוריון. 

<חיים זקס:>
נגיע לסמכויות של המפקח - - -

<היו"ר אורי מקלב:>
גם כלפי האסיפה הכללית. 

<חיים זקס:>
כן. חשוב רק להדגיש את פרק הסמכויות. 

<היו"ר אורי מקלב:>
זה דבר אחד שהנחנו את דעתנו בעניין, שיש לו הסמכות לכנס את הדירקטוריון או את האסיפה הכללית בנסיבות שיש הוראה חריגה כפי שהיועצת המשפטית הקריאה. זה לא בכל מקרה, אלא מטעמים שנרשמו שיש שינויים בנוסח המקצועי שאת הקראת.  

<ניצן רוזנברג:>
זה לגבי כינוס ישיבת דירקטוריון. לגבי כינוס ישיבת אסיפה כללית יש סעיף נפרד. 
<היו"ר אורי מקלב:>
אני מודה לכם על ההשתתפות. עדיין לא קבענו את הישיבה הבאה. נגיד לכם מתי הישיבה. הישיבה נעולה. 
<הישיבה ננעלה בשעה 10:50.>
